Razgovori o osnaživanju žena: “Žene u bezbednosnim institucijama” - Vesti - EULEX - European Union Rule of Law Mission in Kosovo\nRazgovori o osnaživanju žena: “Žene u bezbednosnim institucijama”\n25. novembar 2020. god.\n20. novembra 2020. godine, Misija Evropske unije za vladavinu prava na Kosovu (EULEX) pokrenula je prvi u nizu “Razgovora o osnaživanju žena”, sa fokusom na temu osnaživanja žena u bezbednosnim institucijama.\nEULEX-ova savetnica za rodnu ravnopravnost, Chiara Tagliani, i koordinatorka Misije za tranziciju, Alina Laura Matache, organizovale su vrlo zanimljivu panel diskusiju žena na vodećim pozicijama u sektoru bezbednosti: Zirafete Imeraj, predsednica Udruženja žena u Popravnoj službi Kosova, Elmina Mahmuti, regionalna direktorka Policije Kosova, i Ritva Hannele Vahakoski, šefica Jedinice EULEX-a za popravnu službu. Panelisti su razgovarali o mnoštvu pitanja, uključujući prednosti i izazove sa kojima se žene koje rade u bezbednosnim institucijama svakodnevno suočavaju.\n„Žene u donošenju odluka sinonim su za demokratski razvoj zemlje”, kazala je Zirafete Imeraj, dodajući: „Jedna od prednosti je što već postoje žene koje su zaposlene u bezbednosnim institucijama. Međutim i dalje je slaba zastupljenost žena u ovom sektoru i to ostaje stalni izazov u Popravnoj službi Kosova i u svim bezbednosnim institucijama.” Imeraj takođe smatra da je ključno podstaći žene da se prijave i razvijaju svoju karijeru u bezbednosnim institucijama, jer trenutno žene nisu dovoljno motivisane niti podržane da dalje napreduju u svojoj karijeri.\nPukovnica Elmina Mahmuti smatra da je položaj žena u Policiji Kosova bolji, jer se broj žena koje rade u Policiji Kosova neprekidno povećavao poslednjih godina, a jedan broj žena unapređene su na razne položaje. Međutim, ovo još uvek nije na zadovoljavajućem nivou. „Žene predstavljaju samo 15% tima Pollicije Kosova. Moramo da nastavimo da povećavamo broj žena u različitim sektorima policije, kao i da motivišemo žene da razvijaju svoju karijeru”, kazala je pukovnica Mahmuti. Predstavnica Policije Kosova ilustrovala je njihovu uspešnu strategiju za zapošljavanje većeg broja žena kroz različite terenske aktivnosti sa zajednicama na Kosovu. To je rezultiralo povećanjem broja prijavljenih žena sa 418 u 2013. na više od 2000 podnosilaca prijava za posao u 2018. godini.\nRitva Hannele Vahakoski kazala je da je potrebna promena mentaliteta i veća rodna raznolikost kada su u pitanju poslovi koje žene i muškarci tradicionalno rade. „Izazov je u tome što i sada, 2020. godine, sektorom bezbednosti dominiraju muškarci. Često se tvrdi da su žene fizički slabije. Međutim, treba naglasiti da to nije pitanje pola, već stvar ličnosti, jer u sektoru bezbednosti rade podjednako dobri žene i muškarci“, naglasila je Vahakoski.\nAli, kako žene mogu osnaživati i podržavati jedna drugu i unaprediti položaj žena u sektoru bezbednosti?\nSvi učesnici u panel diskusiji složili su se da žene treba da budu ujedinjene kako bi otvorile put jedna drugoj, ali i ostalim ženama koje teže karijeri u sektoru bezbednosti. Panelisti su takođe naglasili značaj ženskih udruženja u sektoru bezbednosti, kao i radionica i kurseva koji izuzetno pomažu ženama u njihovim karijerama u ovom izazovnom sektoru. Svi panelisti su smatrali da je važnost lobiranja među mladim devojkama da nastave karijeru u sektoru bezbednosti presudna.


Više od trećine Evropljana zna vrlo malo ili ne zna ništa o Holokaustu - 27.11.2018, Sputnik Srbija\nViše od trećine Evropljana zna vrlo malo ili ne zna ništa o Holokaustu\nTrećina Evropljana ne zna ništa o Holokaustu, dok značajna manjina i dalje ima stereotipe o stepenu u kom su Jevreji uticali na svoje živote, pokazuju ankete. 27.11.2018, Sputnik Srbija\nTrećina Evropljana ne zna ništa o Holokaustu, dok značajna manjina i dalje ima stereotipe o stepenu u kom su Jevreji uticali na svoje živote, pokazuju ankete.\nU istraživanju koji je vršio Si-En-En/Kom res intervjuisano je 7.092 ljudi širom Evrope, sa više od 1.000 ispitanika u Austriji, Francuskoj, Nemačkoj, Mađarskoj, Poljskoj, Švedskoj i Velikoj Britaniji.\nJedan od 20 Evropljana priznaje da ne zna ništa o masovnim ubistvima Jevreja ’30-ih i ’40-ih godina ovog veka. Polovina ispitanika je rekla da zna „dobar deo“, dok je jedan od pet znao „mnogo“.\nDve trećine ispitanika složile su se da su važne komemoracije povodom Holokausta da bi se sećanje na njega održalo živo, iako je trećina rekla da ga Jevreji sada koriste kako bi ispunjavali određene ciljeve.\n24 Januar 2017, 18:16\nU istom istraživanju utvrđeno je da su antisemitski stereotipi ukorenjeni u Evropi. Više od četvrtine veruje da su Jevreji previše uticali na poslovanje i privredu. Skoro četvrtina kaže da imaju ulogu u ratovima širom sveta. Jedan od pet je pričao o prekomernom jevrejskom uticaju u medijima i politici.\nKada je reč o državi Izraelu, 54 odsto ispitanika je izjavilo da ima pravo na postojanje. Međutim, trećina smatra da su optužbe protiv antisemitizma iskorišćene da bi se utišala kritika Izraela, dok je više od četvrtine reklo da je antisemitizam u njihovim matičnim zemljama bio odgovor na politiku Izraela.


Dobojski Info - MEĐUNARODNI MEMORIJALNI TURNIR "SLOBODAN VUČINIĆ - 2017" Nikoli Mišiću zlato u borbama pojedinačno (FOTO)\nMEĐUNARODNI MEMORIJALNI TURNIR "SLOBODAN VUČINIĆ - 2017" Nikoli Mišiću zlato u borbama pojedinačno (FOTO)\nponedeljak, 11 decembar 2017 13:28\nOvog mjeseca takmičari KK "Vila" su nastupili na dva takmičenja u Beogradu, Karate KUP-u Srbije za 2017. godinu i Memorijalnom turniru "Slobodan Vučinić".\nMemorijalni turnir je održan u Beogradu, sportska hala na Banjici, u organizaciji Karate kluba "Slobodan Vučinić" na četiri borilišta uz učešće 56 klubova iz Rumunije, Slovenije, Mađarske, Crne Gore, Republike Srpske, Brčko Distrikta i Srbije.\nTurnir je sa dugogodišnjom tradicijom. Održava se u znak i sjećanje na karate velikana i reprezentativca bivše Jugoslavije pokojnog Slobodana Vučinića koji je kao Reprezentativac osvajao medalje na evropskim prvenstvima. Podsjećanja radi, Vučinić je bio osnivač jednog od najtrofejnijih karate klubova bivše Jugoslavije a radi se o Karate klubu "Studentski Grad" Beograd.\nTakođe treba znati da je pokojni Slobodan Vučinić rodom iz Bileće a studentski život je proveo u Beogradu. Otvaranju turnira prisustovali su članovi porodice Vučinić te brojni njegovi karate učenici i poštovaoci njegovog djela.\nNa ovom memorijalnom turniru Karate klub "Vila" je nastupio sa 11 takmičara: Aleksa Starčević, Ognjen Bjelanović, Nikola Mišić, Nikola Starčević, Sanela Kocić, Lena Todić, Stefan i Nemanja Bjelanović, Nataša i Kristina Tešić.\nNajviše uspjeha imao je Nikola Mišić osvojivši zlatnu medalju u borbama pojedinačno u konkurenciji kadeta. Srebrnu medalju, ali zlata vrijednu, u katama pojedinačno osvojio je Davor Pantić koji je pobijedio u pet eliminacionih krugova te u šestom finalnom krugu nije uspio pobijediti takmičara iz Slovenije (SKIF Zveza Slovenije), te se morao zadovoljiti sa srebrnom medaljom. Na kraju treba istaći Stefana Bjelanovića sa dvije osvojene bronzane medalje u tehničkoj disciplini kate i u disciplini borbe pojedinačno.\nTrenerski sastav Kuzmić – Sušić ističu da su obradovani odličnim rezultatima ove dvojice mladih takmičara kao i činjenicom da bez obzira na smjenu generacija u klubu na svakom takmičenju se kristališu novi kvalitetni takmičari.\nViše iz ove kategorije « DOBOJ: Žetva medalja za mlade džudiste (FOTO) KARATE KUP SRBIJE: Nikolina Kovačević osvajačica Karate kupa Srbije u borbama, Starčevićka bronzana (FOTO) »


Počeo Drum Dum Fest - juGmedia\nKomentari su isključeni na Počeo Drum Dum Fest\nDani ritma, dobrog zvuka i najstarijeg muzičkog instrumenta bubnja „Drum Dum Fest“ počeli su večeras otvaranjem izložbe fotografija „Objektivom kroz muziku“ u holu Leskovačkog kulturnog centra.\nPrvi i jedini festival koji okuplja vrsne bubnjare iz celog regiona održava se osmi put zaredom, a ove godine po prvi put počeo je izložbom fotografija koje dočaravaju sav taj ritam i promocijom knjiga.\nNa otvaranju izložbe uručene su nagrade najoriginalnijim fotografima koji su svoje radove slali na foto konkursu Drum Dum Fest-a koji je trajao od 24. aprila do 15 juna.\nPristiglo je više od 180 fotografija iz celog regiona, a priznata imena iz sveta fotografije i Foto kluba „Leskovac“, pored tri najbolja rada, nagradila su još dve fotografije za izuzetnu kreativnost i fotografski izraz.\nPrvu nagradu osvojio je Danko Stanković iz Beograda, drugu Ljiljana Jovanović iz Zaječara i treću Tea Jagodić iz Bosne.\nFestival je otvorenim proglasila zamenica gradonačelnika Jasmina Ranđelović i tom prilikom je istakla da se lokalna samouprava ponosi ovom manifestacijom koja Leskovcu daje poseban ritam i pretvara ga u grad bubnjeva.\n„Ovaj festival se može pohvaliti svojom jedinstvenošću na Balkanu, a grad Leskovac prepoznao je njegov značaj zato i ove godine podržavamo manifestaciju, a potrudićemo se da tako nastavimo i ubuduće. Uživajte u dobrom ritmu“, poručila je Ranđelovićeva.\nFest se zatim preselio na drugom spratu, gde ste mogli da saznate da li televizija, radio i novine polako prepuštaju svoj značaj internetu, na promociji knjiga „Rokenrol u kandžama internet 2“ i “SeljobriTI kaži”.\nOdgovor na ovo pitanje dao nam je sam autor Branimir Lokner, rekavši da je internet danas najvažniji medij jer je pobedio u trci sa televizijom, radiom i novinama koje predstavljaju nešto što je nazvao prošlošću.\n„Međutim, u Srbiji je jedna potpuno drugačija situacija, prvo zato što smo mi stara nacija, drugo zato što državne insitiucije i politika i dalje preferiraju televiziju kao centralni medij. Televizija odavno nije više centralni medij za nešto što nema veze sa estradom i političkom estradom“, objasnio je jedan od autora Branimir Lokner novinar i muzički kritičar.\n„Rokenrol u kandžama internet 2“ je knjiga autora Predraga Jovanovića i Branimira Loknera, koja sadrži razgovore sa 106 aktera priče, sastava četiri generacije bendova u Srbiji koji su dali svoje viđenje današnjoj promociji putem interneta i poređenja promocije u odnosu sa starim medijima.\n„Svaki čitalac koji bude pročitao knjigu može da vidi kakva je današnja situacija na domaćoj muzičkoj sceni kada govorimo o rok kulturi, mislim da se knjiga pojavila u pravo vreme, da ona na neki način definiše jednu modernu tendenciju uopšte u promociji, marketingu i novinarstvu, i da ona znači kako samim bendovima, tako i svima ostalima“, istakao je Lokner.\nGlavne zvezde ovogodišnjeg festivala „Vlatko Stefanovski trio“, nastupiće sutra od 22.30 sati, a pre toga od 20 sati, centralnim ulicama Leskovca odjekivaće pravi ritam bubnjeva na tradicionalnom defileu bubnjara.\nLESKOVAC - Ekipa kadeta RK "Meteor" osvojila je drugo mesto na međunarodnom rukometnom turniru Skoplje Kup na kome su učestvovale ekipe iz Makedonije, Srbije i Crne Gore. (više…)\nU okviru 26. kola Prve lige Srbije, fudbaleri vranjskog Dinama pobedili su na gostujućem terenu u Čelarevu ekipu ČSK Pivare rezultatom 1:0, pogotkom iz jedanaesterca u 75. minutu susreta. (više…)\nVatrenom stihijom zahvaćena su ogromna šumska prostranstva iz pravca Niša i Gadžinog Hana prema Leskovcu, a požar gase nekoliko vatrogasnih ekipa. (više…)\nVLASOTINCE – Kristijan Pešić (10), učenik četvrtog razreda škole “Siniša Janjić” iz Vlasotinca, izvukao je danas iz hladne Vlasine bogojavljanski krst, u konkurenciji od 55 plivača sa juga Srbije, pred oko 5.000 posmatrača. (više…)


Beta 13. maja 2021. 17:50\nBritanski ministar za Severnu Irsku Brendon Luis danas se izvinio se u parlamentu u Londonu za ubistvo deset civila tokom nemira u Belfastu 1971. godine.\nLuis je pred poslanicima donjeg doma btitanskog parlamenta rekao da Vlada „duboko žali“ i da joj je „istinski žao“ zbog dogadjaja u distriktu Belimarfi, u zapadnom delu Belfasta, pre 50 godina.\n„Do dogadjaja u Belimarfiju nikad nije trebalo da dodje, porodice ubijenih nikada nije trebalo da iskuse tugu i traumu tog gubitka. Nije trebalo da čekaju gotovo pet decenija na ovonedeljnu presudu, niti ih je trebalo primoravati da iznova i iznova proživljavaju to strašno vreme iz avgusta 1971. godine u njihovoj dugoj i mučnoj potrazi za istinom“, kazao je Luis.\nSud je u utorak presudio da su devet muškaraca i žena, koje su ubili britanski vojnici, bili nevine žrtve koje nisu ugrožavale vojnike u vreme ubistva. Velika Britanija i Severna Irska i dalje različito gledaju na dogadjaje iz prošlosti.\nBritanski premijer Boris Džonson u sredu se u telefonskom razgovoru izvinio liderima Vlade Severne Irske, u kojoj su sada predstavnici obe suprotstavljene strane.\nDžonson se danas ponovo izvinio, u pismu porodicama ubijenih, navodeći da je „dužnost države da poštuje najviše standarde“.\n„To od nas zahteva da priznamo bol i agoniju koji su izazvani kada nismo poštovali te standarde“, naveo je Džonson.\nMedjutim, članovi porodica ubijenih, medju kojima je bila majka osmoro dece i sveštenik, navode da izvinjenje Luisa nije dovoljno, iako je u većoj meri zvanično od Džonsonovog.\nNeki od njih navode da bi zvanično izvinjenje trebalo da uputi premijer Džonson.\nPoredjenja radi, bivši premijer Dejvid Kameron svojevremeno je u parlamentu dao izjavu kojom je priznao punu krivicu britanskih vojnika za smrt 13 demonstranata 1972. godine.\nPresuda je objavljena u vreme kada grupe veterana vrše pritisak na britansku vladu da spreči procesuiranje bivših vojnika, od kojih su mnogi u 70-im i 80-im godinama života, zbog njihovih akcija tokom sukoba u Severnoj Irskoj.\nViše od 3.000 ljudi poginulo je tokom tri decenije sukoba katolika, pristalica ujedinjenja sa nezavisnom Irskom, i protestanata, koji su bili za ostanak Severne Irske u zajedničkoj državi sa Velikom Britanijom.\nUbistva u Belimarfiju dogodila su se tokom tri avgustovska dana 1971. godine, kada je britanska vlada pokušala da primeni novu politiku koja je dozvoljavala hapšenja i zatvaranja osumnjičenih ekstremista bez sudjenja.\nNasilje se razbuktalo kada su se demonstranti suprotstavili vojnicima koji su ušli u većinski katoličku oblast radi hapšenja osumnjičenih pripadnika tadašnje Irske republikanske armije (IRA).


Dačić na SB UN: Spremni za kompromis, ali Priština… – BiGportal.ba\nDačić na SB UN: Spremni za kompromis, ali Priština…\nMinistar spoljnih poslova Ivica Dačić rekao je na sednici Saveta bezbednosti UN da je Srbija spremna za kompromisna rešenja.\nMeđutim, kako navodi, Priština ne sprovodi dogovore postignute u Briselu. Osim toga, Dačić je pozvao da se bez odlaganja uspostavi Zajednica srpskih opština.\nDačić je naveo da je konstruktivnost Srbije pokazana nizom odluka, nedavno je realizovana integracija sudija i tužilaca u pravosudni okvir Kosova, kao i da je “odgovoran pristup potvrđen i hrabrom političkom odlukom poslanika Srpske liste da nakon održanih parlamentarnih izbora, uđu u Vladu Kosova na čijem je čelu Ramuš Haradinaj”.\n“Moram da konstatujem da i danas, posle gotovo četiri i po godine, nema napretka u sprovođenju obaveza preuzetih u vezi sa uspostavljanjem Zajednice srpskih opština kao ključnog dela Prvog sporazuma o normalizaciji odnosa što, na naše iznenađenje, nije ni pomenuto u izveštaju. Uspostavljanje ZSO za nas predstavlja najvažnije pitanje, koje bi trebalo da doprinese unapređenju zaštite interesa Srba na Kosovu i Metohiji”, rekao je Dačić.\nOn je rekao da je Srbija “kao i do sada, snažno i iskreno posvećena dijalogu Beograda i Prištine koji se vodi uz posredovanje EU”.\n“Bez obzira na brojne sumnje, kritike i izazove sa kojima smo se u ovom procesu suočavali, Srbija je demonstrirala konstruktivnost i spremnost za iznalaženje kompromisnih rešenja koja nisu ni laka ni jednostavna”, rekao je Dačić.\nOn je pozvao predstavnike vlasti u Prištini da pokažu “iskrenu volju i posvećenost dijalogu”, da bez odlaganja pristupe uspostavljanju ZSO i izvrše preuzete obaveze kako bi se najvažniji element Briselskog sporazuma konačno sproveo u delo.\n“Time bi izjave Ramuša Haradinaja da ‘dijalog nema alternativu’, kao i da ‘dijalog moramo vratiti ljudima, odnosno da je dijalog između naroda, a ne samo između političke elite’, dobile na kredibilitetu”, rekao je on.\nKosovska ambasadorka u Vašingtonu Vljora Čitaku ponovo je pozvala članice Saveta bezbednosti UN da prorede dinamiku održavanja sednica o Kosovu.\nOsim toga, ona je tražila i da se redefiniše UNMIK.\nKako kaže, Srbija zloupotrebljava Savet bezbednost i insistira na ‘projektovanju paralelnog univerzuma’, što je praksa još iz devedesetih godina.\n“Vreme se neće vratiti unazad”, rekla je Vljora Čitaku i dodala da Kosovo neće odustati od težnje da postane ravnopravna članica međunarodnih organizacija.\n“Osim toga, i dalje su evidentni problemi u oblasti slobode kretanja i integralnog upravljanja administrativnom linijom – neadekvatan tretman raseljenih lica kojima se bez osnova za ulazak u Pokrajinu traže dodatni lični podaci i nepriznavanje pasoša koje izdaje Koordinaciona uprava MUP Srbije”, rekao je Dačić.\nOn je rekao da je trajno rešenje za Kosovo “preduslov je napretka za Srbiju, ali i za ceo region” i dodao da “Srbija želi da ponudi rešenje koje će doprineti stabilnosti regiona, političkoj saradnji i ekonomskom napretku, i koje neće biti uzrok novih podela, nerazumevanja i sukoba, već prilika za istorijski dogovor sa albanskom zajednicom na Kosovu i Metohiji”.\n“Zanemarljivo mali broj povratnika posledica je neprocesuiranja krivičnih dela kojima se podstiče rasna, nacionalna i verska mržnja i netrpeljivost, kontinuiteta institucionalne diskriminacije Srba i etnički motivisanih restriktivnih mera, uključujući i arbitrarna hapšenja koja govore o stanju opšte fizičke i pravne nesigurnosti”, rekao je Dačić. On je istakao primere hapšenja Srba na jugu Kosova “pod lažnim optužbama, sa krajnjim ciljem nezakonitog oduzimanja njihove imovine od strane uzurpatora”.\n“Međunarodna zajednica mora uložiti dodatne napore kako bi se na Kosovu i Metohiji izgradilo društvo gde će se poštovati vladavina prava, kreirali uslovi za efektivno, nepristrasno i kredibilno procesuiranje ratnih zločina i rasvetlila sudbina nestalih, čime bi se dao podsticaj procesu pomirenja među zajednicama”, rekao je Dačić.\n“U tom kontekstu, želim posebno da naglasim naše protivljenje, kao i protivljenje međunarodne zajednice, nastojanjima da se formira vojska Kosova i upozorim da ovakvi jednostrani potezi Prištine nose sa sobom opasan potencijal za destabilizaciju bezbednosne situacije u regionu i ugrožavanje procesa normalizacije odnosa Beograda i Prištine”, rekao je Dačić.


Dobro došli u Srbiju, zemlju modne industrije - Bizlife.rs\n10:18 Beograd, 08/02/2018\nSrpski tekstilci i obućari sve češće oblače i obuvaju Evropu, piše politika.\nPrema podacima Republičkog zavoda za statistiku, srpska modna industrija je u 2017. godini izvezla robu za više od milijardu evra i ostvarila suficit od 101,4 miliona. Više od 70 odsto svojih proizvoda naša modna industrija plasira na tržište Evropske unije, a posle pada u 2014, raste i izvoz u Rusiju.\nOporavak ovog sektora počeo je 2005. godine, s početkom primene „Sporazuma o tekstilu” kojim je EU omogućila našoj zemlji bescarinski izvoz. U poslednjih nekoliko godina izvoz srpskih tekstilaca i obućara godišnje se u proseku povećavao oko 10 odsto.\nDanas u Srbiji u privatizovanim ili novoizgrađenim fabrikama proizvodi i tridesetak stranih kompanija. Zvanična statistika je zabeležila da je proizvodnja tekstila u 2017. povećana 15, odeće 3,5, a kože i predmeta od kože 1,1 odsto. U prošloj godini ovde je počelo s radom nekoliko velikih stranih proizvođača, a u 2018. očekuju se i novi, kaže Milorad Vasiljević, sekretar Udruženja za industriju tekstila, odeće, kože i obuće Privredne komore Srbije.


0\tSeptember 22, 2020 12:13 am\nNajmanje 8,7 miliona ili više Amerikanaca rizikuje da izgubi svoj prvi stimulusni paket pomoći od 1.200 dolara zbog nepotpune evidencije Poreske uprave i Ministarstva finansija, navodi se u izveštaju revizorske jedinice Kongresa.\nMinistarstvo finansija je u aprilu utvrdilo da ne postoje podaci o 14 miliona ljudi koji obično ne podnose poreske prijave ili ne primaju savezne beneficije, ali su ispunjavali uslove za isplate podsticaja, navodi se u izveštaju vladine kancelarija za odgovornost.\nIzveštaj GAO takođe kaže da je Ministarstvo finansija sledilo prethodne savete u julu da produži rok do kraja septembra za tih 14 miliona ljudi i da im omogući da se prijave za isplate.\nPrema izveštaju GAO, najmanje 5,3 miliona ljudi iz te grupe koristilo je IRS alat do 31. jula, što znači da najmanje 8,7 miliona ljudi koji ispunjavaju uslove još uvek nije primilo uplatu.\nMinistarstvo finansija i Poreska uprava nisu uspeli da ažuriraju broj ljudi koji ispunjavaju uslove za uplate, izvestio je GAO.\n„Bez ažurirane procene, Ministarstvo finansija, Poreska uprava, druge savezne agencije i terenski partneri IRS-a ograničeni su u mogućnosti da na odgovarajući način komuniciraju sa pojedincima koji mogu ispunjavati uslove za isplatu“, navodi se u izveštaju.\nJedan entitet koji radi sa IRS-om rekao je da će verovatno biti veliki broj ljudi „sa vrlo niskim primanjima“ kojima je najpotrebniji novac a koji će ostati bez prvog paketa pomoći.\nPrema proračunu Forbesa čak 10.440.000.000 američkih dolara ostaće neisplaćeno Amerikancima koji ispunjavanju uslove za dobijanje pomoći.\nMinistarstvo finansija do sada je povratilo 70% od 1,6 milijardi dolara stimulativnih isplata koje su pogrešno poslate mrtvim ljudima, navodi Associated Press, nakon ranijeg izveštaja GAO-a o prošlim proverama.


Sutra razgovori SNS i SPS\nPredstavnici Srpske napredne stranke i Socijalističke partijom Srbije održaće sutra u Beogradu sastanak.\nDelegaciju Srpske napredne stranke predvodiće predsednik SNS Aleksandar Vučić, a sastanak će biti održanu prostorijama SNS, saopštio je danas SNS.\nMinistar spoljnih poslova i predsednik Socijalističke partije Srbije (SPS) Ivica Dačić najavio je u decembru da će od premijera Aleksandra Vučića zatražiti hitan sastanak o budućoj saradnji SPS-a i SNS-a, a „u interesu Srbije i njene budućnosti“.\n„Za budućnost i stabilnost Srbije od ključne važnosti su odnosi i saradnja SPS-a i naših koalicionih partnera, Partije ujedinjenih penzionera Srbije i Jedinstvene Srbije, sa SNS-om“, naveo je Dačić na sednici Predsedništva SPS-a.\nOn je naveo da je na sednici SPS-a jednoglasno ocenjeno da je Vlada Srbije postigla izuzetne rezultate, naročito u oblasti finansijske konsolidacije i ekonomskih reformi, kao i na spoljno-političkom planu, što je rezultiralo poboljšanim medjunarodnim položajem zemlje.\nVučić je u decembru najavio da će uskoro razgovarati s koalicionim partnerima, predsednicima Socijalističke partije Srbije Ivicom Dačićem i Pokretom socijalista Aleksandrom Vulinom.\nŠef poslaničke grupe SPS-a Djordje Miličević izjavio je 23. decembra 2015. godine da zahtev lidera socijalista Ivice Dačića za sastanak s premijerom Aleksandrom Vučićem nema veze sa izborima niti predizbornim koalicijama. „Dačić je bio potpuno jasan i precizan. Ovo je poziv na razgovor koji će se ticati buduće saradnje i mi verujemo u nastavak jedne uspešne saradnje. Rezultati te saradnje su vidljivi, a taj razgovor je važan zbog budućnosti Srbije i u interesu gradjana“, rekao je Miličević novinarima.\nNa pitanje zašto se sada traži održavanje sastanka, on je naveo da bi to isto pitali i da je sastanak tražen ranije i napomenuo da tema nisu izborne i predizborne koalicije i nastup na izborima. „O tome ćemo razgovarati i analizirati situaciju kada se izbobri raspišu“, istakao je Miličević.


Ministar Dačić na Simpozijumu Kina-CIEZ koji je održan u Kineskoj akademiji društvenih nauka\nIzlaganje prvog potpredsednika Vlade i ministra spoljnih poslova Ivice Dačića na Simpozijumu think-tank-ova Kina-CIEZ koji je održan u Kineskoj akademiji društvenih nauka (CASS)\n„Poštovani gospodine Cai Fang,\nPoštovani gospodine Liu Haising,\nUvaženi predstavnici kineskih institucija,\nVeliko mi je zadovoljstvo i čast što imam priliku da se obratim u najvišoj akademskoj instituciji u Kini - Kineskoj akademiji društvenih nauka koja je domaćin visokog skupa uglednih stručnjaka za međunarodne odnose iz Kine i zemalja Centralne i Istočne Evrope. Želeo bih da se posebno zahvalim i Ministarstvu inostranih poslova Narodne Republike Kine na ukupnom doprinosu naporima da se region Centralne i Istočne Evrope učini dodatno vidljivim i da se predstavi kao novi motor regionalne saradnje u sklopu mehanizma 1+16. Istovremeno, smatram da saradnja Kine sa zemljama Centralne i Istočne Evrope predstavlja važan deo jednog izuzetno značajnog globalnog procesa – velike interkontinentalne strateške inicijative „Pojasa i puta".\nSa zadovoljstvom mogu da konstatujem da su odnosi Republike Srbije i Narodne Republike Kine izvanredni, najbolji u našoj istoriji. Predsednik NR Kine Si Djinping je u junu ove godine boravio u istorijskoj poseti Srbiji, kada je nivo međusobnih odnosa podignut na nivo sveobuhvatnog strategijskog partnerstva. Poseta kineskog predsednika Srbiji posle 32 godine je od najvećeg značaja, ne samo za bilateralne odnose naše dve zemlje, već i za region Centralne i Istočne Evrope u celini, jer prikazuje važnost koju Kina pridaje ovom delu Evrope. Tom prilikom je, uz Zajedničku izjavu o uspostavljanju sveobuhvatnog strateškog partnerstva, potpisan i sporazum o ulaganju kineske kompanije Hestil u Železaru Smederevo, vredan 46 miliona evra, kao i veliki broj drugih sporazuma, što predstavlja zamajac za buduću sveobuhvatnu saradnju. U cilju daljeg unapređenja odnosa, Vlada Republike Srbije je sa NR Kinom sklopila Sporazum o uzajamnom ukidanju viza, potpisan prošlog meseca na Samitu Kina-CIEZ u Rigi, a kao jedan od prioriteta postavljamo i otvaranje direktne avio-linije.\nMehanizam saradnje Kina-CIEZ se prirodno uklapa u koncept Pojasa i puta. Pored Kine, u njega je uključeno 11 zemalja članica EU i pet zemalja koje su u različitim fazama procesa pristupanja EU. Tokom proteklih pet godina koliko mehanizam 1+16 postoji, on je otvorio značajne nove horizonte i brojna područja saradnje. Sa zadovoljstvom možemo konstatovati da su uspostavljene veoma razgranate veze i sadržajni odnosi u mnogim oblastima: pored saradnje u oblasti ekonomije, infrastrukture i energetike, tu su i zdravstvo, mediji, kultura, nauka, prosveta, sport, turizam, saradnja regiona i gradova, međupartijska saradnja, saradnja i uzajamna podrška u međunarodnim organizacijama i forumima itd. Iskoristio bih priliku da podsetim da je Treći sastanak šefova vlada NR Kine i zemalja Centralne i Istočne Evrope održan u Beogradu 16-17. decembra 2014. i da naglasim da je to bio najvažniji spoljnopolitički skup održan u našoj zemlji u prethodnih nekoliko decenija.\nProjektima izgradnje energetske i saobraćajne infrastrukture, u investicionoj vrednosti većoj od 2 milijarde dolara, Srbija je postala vodeća zemlja u Evropi u realizaciji infrastrukturnih projekata sa Kinom. Most „Mihajlo Pupin" koji su premijeri dve zemlje Li Kećiang i Alekandar Vučić svečano otvorili 2014. godine, prvi je kineski most u Evropi, podignut na Dunavu, najdužoj evropskoj reci koja spaja više zemalja ovog regiona. U toku su i projekti revitalizacije i izgradnje TE „Kostolac" (ukupna vrednost preko 1 mlrd. USD), izgradnja više sekcija autoputa kroz Srbiju, a posebno smo ponosni na projekat modernizacije i izgradnje pruge Beograd-Budimpešta, najveći projekat u regionu. U novembru ove godine na samitu u Rigi sa Kinom smo potpisali ugovore u vrednosti od 734 miliona evra. Navedeni projekti potvrđuju ogroman potencijal saradnje u ovoj oblasti. Očekujemo, zato, da u Beogradu uskoro bude uspostavljena Asocijacija za saobraćaj i infrastrukturu što će, uveren sam, omogućiti još intenzivniju projektnu saradnju i uključiti više učesnika.\nModel svestranog povezivanja, komunikacije i integrisanja različitih razvojnih strategija u okviru „Pojasa i puta", nudi nam dodatnu platformu saradnje. Koncept „Pojasa i puta" je strateški projekat koji definiše postavljanje NR Kine i osnovne pravce njenog globalnog angažovanja, naročito u prostoru Evroazije. Osnovni postulati su saradnja i povezivanje koji donose korist svim učesnicima, po principu „win-win". Mi smatramo da je koncept koristan i prihvatljiv za Republiku Srbiju, jer ima veliki razvojni potencijal, naročito u oblasti razvoja infrastrukture, povećanja obima investicionih ulaganja i proširenja ukupnog obima robne razmene. Imamo priliku da na mapi „Pojasa i puta" prerastemo u jedno od važnijih regionalnih trgovinskih čvorišta u ovom delu Evrope. Stoga će projekat pruge Beograd-Budimpešta, kao deo železničkog koridora od Pireja doprineti ovoj inicijativi u ostvarivanju transportnog umrežavanja, a treba svakako imati u vidu i potencijale reke Dunav. To za sve nas treba da bude razvojna šansa i podsticaj da se ujedinimo kao zajednički ekonomski prostor. Da u tom prostoru doprinosimo protoku ljudi i robe, podstaknemo kreiranje logističkih trasa i distributivnih centara, razmenjujemo znanja i tehnologije, a dugoročno da razvijamo načine za pristup novim tržištima i rast zapošljavanja.\nSrbija je oslonac stabilnosti u regionu. Naši građani su izabrali evropski put i usvojili su reforme kao jedini način da učinimo ekonomiju konkurentnom i dostignemo evropski životni standard. Imamo atraktivnu politiku privlačenja investicija, obučenu radnu snagu i povoljne trgovinske režime sa mnogim zemljama na čija tržišta možemo da izvozimo uz carinske i druge pogodnosti. Ponosni smo na to što investitori biraju da ulažu u Srbiju, a veliki broj evropskih kompanija odlučuje da širi proizvodnju u našoj zemlji. Mislim da je to prednost za ovaj region i da Srbija time pokazuje da je kredibilan partner.\nSrbija, kao kandidat za članstvo EU, u ovom strateškom cilju ne zapostavlja odnose sa susedima u regionu Jugoistočne Evrope. Mislim da je pravo vreme da ohrabrimo investicije i svaku saradnju stavimo u službu izgradnje poverenja i uspostavljanja garancija za bezbedno okruženje, očuvanje regionalnog mira i stabilnosti. Region je od neizmerne važnosti za Srbiju. Upućenost jednih na druge otvara priliku poslovnim ljudima u regionu da uspostave mrežu kontakata i da grade odnose koji podstiču ekonomsku integraciju, koja je garancija regionalnog mira i stabilnosti. Uveren sam da smo na dobrom putu da kroz sinergiju u projektima infrastrukture, energetike, turizma, razvoja industrijskih parkova i modernih tehnologija učinimo da ovaj prostor postane ekonomska kapija Evrope. Srbija u punoj meri podržava sve inicijative i procese koji su usmereni na jačanje saradnje, mira, razvoja i stabilnosti u regionu Centralne i Istočne Evrope, kao i u našem neposrednom okruženju.\nŽeleo bih i ovom prilikom da istaknem principijelnu podršku NR Kine suverenitetu i teritorijalnom integritetu Republike Srbije. Kina se zalaže za postizanje obostrano prihvatljivog rešenja na bazi Povelje UN-a i rezolucije SB UN 1244 i pozdravlja posvećenost Republike Srbije dijalogu sa Prištinom. Sa svoje strane, Republika Srbija je dosledna u podršci politici „jedne Kine". Iskreno nas raduju razvojni uspesi Kine i na unutrašnjem i na spoljnopolitičkom planu.\nDozvolite mi na kraju, da vam poželim uspešan rad i plodnu razmenu mišljenja.\nZahvaljujem se na pažnji!"\nKljučne reči: govori Kina Ivica Dačić Ministar spoljnih poslova


Gradonačelnik obišao granične prelaze „Ivanica“ i „Кlobuk“ i punkt policije u Ljubovu\nSunday, 22 March 2020 14:24\nGradonačelnik Trebinja Mirko Ćurić obišao je danas granične prelaze „Ivanica“ i „Кlobuk“, gdje je razgovarao sa nadležnim sanitarnim inspektorima koji izdaju rješenja o kućnoj izolaciji državljanima BiH koji ulaze u zemlju iz Hrvatske i Crne Gore.\nĆurić, koji je posjetio i punkt trebinjske policije u mjestu Ljubovu, istakao je da su ga nadležna lica upoznala o određnim problemima na terenu, među kojima su najizraženiji nemogućnost automatskog dobijanja podataka o licima kojima je izdato rješenje o samoizolaciji i ne posjedovanje adekvatne opreme na samim prelazima.\n„Inspektor u Ivanici nema čak ni računar da unosi podatke u bazu o licima kojima je napisao rješenje o samoizolaciji, pa nadležni organi u Trebinju, policija i Кomunalna policija, tek poslije, maltene, 24 časa mogu da imaju podatke koja su to lice i da tek tada počnu da ih kontrolišu“, naveo je Ćurić.\nOn je istakao da je jedan od problema i taj što na graničnim prelazima nisu obezbijeđeni digitalni toplomjeri, zbog čega se Grad Trebinje ponudio da ih nabavi i da ih da na korišćenje nadležnim inspektorima na graničnim prelazima koji su neposredno vezani za naš grad.\nКao jedan od najvećih nedostataka Ćurić je naveo da lice koje dolazi iz Hrvatske, a državljani su BiH, a pritom imaju prebivalište u Sarajevu ili Brčkom, nesmetano mogu da prave pauze ili nešto kupuju na putu do prebivališta.\n„Pa zamislite ako je to lice već ima virus korona, a nadležni organi to ne znaju, jer ne mogu da mu utvrde nijedan simptom, pa čak ni temperaturu što je bar lako i bezbjedno moguće provjeriti. Ta lica mogu da natoče gorivo u Trebinju ili da svrate u neki supermarket da kupe nešto da pojedu i popiju i tako da dođu u kontakt sa našim sugrađanima i eto nam problema„, naveo je Ćurić.\nOn je rekao da će Grad Trebinje svoje primjedbe još danas uputiti republičkom Štabu za vanredne situacije, od koga će tražiti da kod nadležnih bh. institucija insistira na postavljanju šatora kod graničnog prelaza „Ivanica“.\nGovoreći o šatoru na graničnom prelazu „Кlobuk“, koji ima 20 kreveta, Ćurić je kazao da je njegovo mišljenje da sva lica, domaći građani i stranci, koja prelaze granicu, a u kućnu izolaciju ne mogu da odu u Trebinje ili neku bližu opštinu, a pritom nemaju prevoz do svog mjesta prebivališta, treba zadržati u karantinu u šatoru, a ne, kao što je sada slučaj, dopustiti im da pređu granicu i da ona, nerijetko i pješke, dođu u Trebinje i šetaju po gradu, pa čak i stopiraju da bi došli do svoje kuće.\n„Imamo već nekoliko takvih slučajeva. Nećemo dozvoliti da šetaju po gradu, pa neka se ljuti i komentariše šta god ko hoće, jer je moja i obaveza mojih saradnika da, koliko je god moguć, zaštitimo sve građane Trebinja. Ova lica su potencijalni nosioci virusa korona i treba da budu u karantinu u šatoru dok njihove porodice, grad ili opština po njih ne pošalje prevoz„, poručio je Ćurić.\nPrema njegovim riječim, postoji vjerovatnoća i da određen broj ljudi u Republiku Srpsku i BiH ulazi ilegalno, kako i izbjegli četnaestodnevnu kućnu izolaciju.\nOn je još jednom zamolio sve svoje sugrađane da poštuju samoizolaciju, zahvaljujući se svima koji poštuju mjere kako gradskog, tako i republičkog Štaba za vanredne situacije.\nNa području Trebinja nema evidentiranih slučajeva infekcije novim virusom korona, a u izolazciji se nalazi 316 ljudi.


on 24.01.08 10:56\nPod istim krovom uskoro će se primenjivati dva načina lečenja - alternativna i konzervativna medicina. Novim pravilnikom koji u subotu stupa na snagu, a na koji se čekalo bezmalo dve godine, zapadna i tradicionalna medicina konačno su postale ravnopravne i u našoj zemlji. Beli mantili tako će dobiti pojačanje kolega koje su decenijama tretirali kao šarlatane, a u skorijoj budućnosti će se usluge i jednih i drugih pružati u domovima zdravlja.\nPobornici metoda kojima su nas lečile bake ili koje upražnjavaju stanovnici drugih kontinenata i kultura, na ovaj su način izvojevali pobedu. Ovih metoda ima mnogo, gotovo da se ne mogu ni pobrojati, pa sredjivanje oblasti tek predstoji.\nMada neophodnost zapadne medicine niko ne poriče, sve je više onih koji prednost daju alternativnim metodama. Osim vekovima dokazivane efikasnosti, u prilog im ide i cena, budući da je lečenje biljem ili homeopatijom, neuporedivo jeftinije nego standardni klinički tretman.\nU našoj zemlji pobrojane su 63 alternativne metode - od naših narodnih, preko istočnjačkih medicina, pa do savremenih, poput homeopatije i aromaterapije, ali se mnoge i preklapaju. Na prvi pogled impozantna brojka i dalje ne dokazuje razvijenost ovakve prakse u Srbiji, jer je ovaj način lečenja mnogo bolje prihvaćen u svetu, a naročito u zemljama gde je odavno ozakonjen.\n"Alternativna medicina je neškodljiva, jeftinija i delotvornija od zvanične. A njena prednost je i u tome što ne leči bolest već pacijenta", kaže za "Novosti" prof. dr Vuk Stambolović, jedan od pionira u afirmisanju alternativnog lečenja kod nas i član radne grupe Ministarstva zdravlja za izradu zakona i upravo usvojenog Pravilnika.\n"Mi sada pokušavamo da krenemo putem koji je u svetu utaban još pre 15 godina. Opšti trend je stvaranje integrativne medicine, gde se konzevrativna i tradicionalna medjusobno dopunjuju. U svetu je lekar odavno prestao da bude jedini koji odlučuje o izboru metoda lečenja. Pacijent je postao informisan, pa svoje rezultate unese u računar i dobije hiljade odgovora šta može da uradi sa sobom, a potom zajedno sa lekarem bira put ozdravljenja", kaže Stambolović.\nOsim medicinskih, razlozi zbog kojih se u svetu navija za alternativnu medicinu su - ekonomski. Istraživanja u Engleskoj i Americi pokazala su znatne uštede u potrošnji lekova, broju laboratorijskih analiza, specijalističkih pregleda, pa čak i broju poseta lekarima opšte prakse. I neželjene posledice su skoro na nuli, te je tako i osiguranje od lekarske odgovornosti kod ovakvog lečenja znatno manje.\nOvi su argumenti bili dovoljno ubedljivi da većina zemalja tradicionalnu medicinu uvrsti u sistem zdravstvenog osiguranja. Najrazvijenije države imaju čak i nacionalne institute i fakultete za alternativnu medicinu.\non 11.09.08 12:05\non 29.10.08 14:39\nuglavnom me svi znate.tu sam sa vama a i ne znamo stvarno ko je ko.ja se bavim alternativnom medecinom vec 10 god profesionalno.po zvanju sam fitoterapeut-proizvodjac lekovitih cajeva tinktura i melema.mada nisu samo biljke te u koje se razumem .mnoge stvari se u alternativi preklapaju.potrebno je samo voleti i verovati u prirodu i stvari vam postaju jasnije same od sebe-tako to regulise priroda.ako vam zatreba bilo kakva pomoc savet ili cisto razgovor -tu sam svi znate gde me mozete pronaci.vasa julijana


Pećinčanima priznanje za humanost | M novine Sremski informativni portal\nM novine Sremski informativni portal > Društvo > Pećinčanima priznanje za humanost\nKao i svake godine Institut za transfuziju krvi Srbije organizovao je novogodišnji prijem posvećen dobrovoljnim davaocima krvi, kome su prisustvovali predsednica Opštine Dubravka Kovačević Subotički i predstavnici pećinačkog Crvenog krsta. U svečanoj sali Skupštine grada Beograda 16. decembra dodeljena su priznanja najhumanijim pojedincima i institucijama, među kojima se našla i Opština Pećinci.\nOve godine učešće je uzelo 49 gradova i opština, a 2.707 građana dobrovoljno je dalo krv. I ove godine, kao i prethodnih, priznanje pripada svim građanima koji su se odazvali pozivu ili organizovano dali krv.\nBronzanu Plaketu šampion solidarnosti dobile su opštine Kučevo i Pećinci. U ime građana Pećinaca plaketu je primila prva žena Opštine Dubravka Kovačević Subotički, koja je istakla da joj je čast što je u ovakvom društvu i što prima jedno ovakvo priznanje.\n– Ovo priznanje pripada svim dobrovoljnim davaocima krvi iz opštine Pećinci, ali ne samo njima nego i zaposlenima u Crvenom krstu, volonterima i aktivistima koji svakodnevno rade i motivišu ljude za ovaj plemeniti gest. Kao lekaru koji se nalazi na čelu jedne opštine, zaista mi je drago ako sam bar deo humanosti koja je temelj moje profesije prenela na svoje sugrađane – naglasila je Kovačević Subotički.\nKako je istaknuto tokom prijema, sav uspeh Instituta za transfuziju krvi Srbije ne bi bio moguć, da je izostala podrška od samog vrha, te je ove godine specijalno Priznanje za izuzetan doprinos razvijanju kulture davanja krvi i transfuzione medicine u Republici Srbiji dodeljeno ministru zdravlja u Vladi Srbije dr Zlatiboru Lončaru. Takođe, istaknuto je da u ovom trenutku Institut raspolaže sa 1.500 jedinica krvi više u odnosu na prethodnu godinu. Dobra godina za Institut ali i pećinačku opštinu, jer je tokom ovogodišnjih akcija Crvenog krsta i drugih organizovanih akcija sakupljeno ukupno 573 jedinice krvi, što je 174 jedinice više u odnosu na prošlu godinu.\nOvogodišnji prijem i dodela priznanja svakako su još jedan od načina da se ova humana životna akcija neguje i prenosi posebno na najmlađe, ali i da se pozovu svi koji nisu do sada dali krv da se odazovu pozivu i na taj način produže nekome život.


Kursevi nemačkog jezika B2\nStandardizacija učenja stranih jezika širom Evrope ali i sveta se u mnogim školama jezika vrši prema jedinstvenom sistemu koji je poznat kao Zajednički evropski referentni okvir za jezike.\nReč je zapravo o prevodu skraćenice CEFR, odnosno The Common European Framework of Reference for Languages, čije smernice su vrlo jednostavne i odnose se kako na znanja koja kandidat treba da ima da bi pohađao kurs nemačkog B 2 nivo, tako i na znanja koja će polaznik ovog kursa imati po njegovom završetku.\nKursevi nemačkog jezika B2 - cena\n23900 23900 23900 18900 23400 23900 23900 23900 23900 23900 20800 20800 25000 18200 20800 23400 19500 19500 19500 17000 20400 19500 23900 17000 23900 20400 20400 20900 20900 18200 20900 20900 20900 23900 18200 23900 23900 23900\n34900 29900 29900 27900 27000 34900 34900 34900 34900 29900 30000 30000 35000 30000 30000 27000 30000 27000 27000 25000 27000 27000 29900 25000 29900 27000 27000 27900 27900 27000 29900 29900 29900 29900 27000 34900 34900 34900\n34900 29900 29900 27900 27000 34900 34900 34900 34900 29900 30000 30000 35000 30000 30000 29900 30000 30000 30000 25000 27000 27000 29900 25000 29900 27000 27000 27900 27900 29900 29900 29900 29900 29900 25000 34900 34900 34900\nŠta treba da znam za nemački B 2 nivo ?\nPolaznik koji ima znanja nemačkog jezika koja odgovaraju nivou B 2 prema pravilima okvira o kome smo govorili, najjednostavnije rečeno može da učestvuje u zahtevnijim razgovorima, odnosno da razume većinu tekstova koje pročita, makar samo njihov smisao ukoliko mu tema uopšte nije poznata, te da prati televizijskih i radijski program sa razumevanjem. Uzevši u obzir da je znanje ovog nivoa, kao i nivoa B 1 koji mu prethodi uslov za polaganje ispita kojim se stiče međunarodno priznat sertifikat o znanju nemačkog jezika - Zertifikat Deutsch (ZD), sasvim je jasno da se od polaznika očekuje zavidan nivo znanja.\nOd osobe koja završi kurs nemačkog jezika B 2 nivoa se očekuje da poseduje znanja koja odgovaraju Višem srednjem nivou znanja ovog jezika i to u svim oblastima : Čitanje, Pisanje, Slušanje i Konverzacija, te da zna gramatiku, gramatička pravila i veći broj reči, koje su mu dovoljne da razgovora o širokom spektru tema.\nMogu li sam da procenim svoje znanje nemačkog B 2 nivoa ?\nNaravno, svaki zainteresovani polaznik koji želi da pohađa kurs nemačkog jezika B 2 nivoa ili nekog drugog nivoa, prema smernicama pomenutog okvira može da izvrši takozvanu samoprocenu, stim što je neophodno da u potpunosti bude upoznat sa time šta se od njega očekuje da zna u određenoj oblasti, kako bi se moglo smatrati da njegovo znanje odgovara ovom nivou. Iako Zajednički evropski referentni okvir za jezike nudi mogućnost samoprocene, svakako se savetuje svim zainteresovanim kandidatima da se obrate Školi nemačkog jezika Akademije Oxford kako bi ovlašćeni profesor izvršio test procene znanja.\nOsnovna smernica za samoprocenu podrazumeva da osoba sa ovim nivoom znanja jezika može da razume kompleksniji tekst o različitim temama, a u smislu da razume njegov smisao, te da može da učestvuje u razgovorima sa osobama koje su izvorni govornici nemačkog jezika, takođe o različitim temama, Može da se snađe čak i ukoliko se razgovor vodi o temi sa kojom baš i nije u potpunosti upoznat, uzevši u obzir da poseduje zavidno poznavanje reči, što mu omogućava da makar razume osnovni smisao takvog razgovora. On bi, pored toga, trebalo da zna da piše i duže tekstove na ovom jeziku, u kojima iznosi svoje mišljenje o različitim temama, uz puno detalja, naravno uz uslov da uspešno završi kurs nemačkog jezika B 2 nivoa.\nOblasti procene znanja nemačkog B 2 nivoa\nA sada bi trebalo da se upoznamo detaljnije sa oblastima procene znanja koja odgovaraju nemačkom B 2 nivoa. Naime, okvir koji smo pomenuli je i ovaj deo precizno odredio, pa se tačno zna i koje se oblasti proveravaju, odnosno koja znanja u okviru koje oblasti kandidat treba da stekne ukoliko uspešno završi kurs nemačkog jezika B 2 nivoa. Najjednostavnije rečeno, reč je o sledećim oblastima : Razumevanje (Understanding), Konverzacija (Speaking) i Pisanje (Writing).\nKada se kaže razumevanje, misli se zapravo na sposobnost polaznika da razume ono što čuje, bilo na radiju, televiziji ili u razgovoru, te je prva podoblast u okviru ove Slušanje (Listenig ), dok se druga podoblast Čitanje (Reading) odnosi na polaznikovu sposobnost da razume određeni tekst. U principu, on na ovom nivou znanja ima sposobnost da razume duže razgovore, ali i da prati predavanja, te da prati razgovore složenije strukture, stim što je neophodno da mu je tema makar malo poznata.\nTakođe, može da prati većinu programa na televiziji i radiju i da ih razume, a trebalo bi i da je sposoban da samostalno prati film na nemačkom jeziku koji je bez titla. Što se razumevanja druge podoblasti - čitanja tiče, kandidat koji uspešno savlada kurs nemačkog jezika B 2 nivoa pored toga što može da razume tekstove u dnevnim novinama i časopisima, recimo, može i da razume većinu književnih dela koja su napisana na ovom jeziku, odnosno tekstove različite dužine, kompleksnosti i teme.\nIsto kao i prethodna, tako i ova podrazumeva dve podoblasti, a u pitanju su : Interakcija (Spoken interaction) i Govor (Spoken Production). To zapravo znači da je neophodno da polaznik savlada i vođenje razgovora i sam govor, a u smislu da može da razgovara tečno sa osobama kojima je nemački jezik maternji, te da se od njega ne očekuje da pravi greške, bar ne one koje utiču na kvalitet razgovora. Trebalo bi da kandidat nakon što uspešno završi kurs nemačkog jezika B 2 nivoa spontano stupa u interakciju, odnosno spontano započinje razgovor sa izvornim govornicima jezika o različitim aktuelnim temama, te da može da izloži svoje mišljenje i adekvatno ga obrazloži. U smislu savladavanja umetnosti govora, on je sada već sposoban da govori o brojnim temama, uz puno detalja, kao i da ukaže na prednosti i mane mišljenja drugih govornika koji učestvuju u razgovoru.\nKako poseduje ipak zavidan nivo znanja u prethodnim oblastima, tako se očekuje i da u ovoj oblasti zna da, bez ičije pomoći napiše duži tekst o brojnim temama za koje je zainteresovan, odnosno da može da napiše esej ili izveštaj. U pisanim tekstovima, polaznik po završetku kursa nemačkog jezika B 2 nivoa iznosi brojne informacije vrlo precizno, dajući svoje mišljenje o temi teksta i argumente za i protiv takvog mišljenja, a može i da opiše brojne događaje, iskustva i slično, pružajući pri tom čitaocu brojne detalje.\nŠta još podrazumeva nemački B 2 nivo ?\nNe treba zaboraviti podatak da je ovo zapravo Viši srednji nivo, te da se od polaznika koji želi da pohađa kurs nemačkog jezika B 2 nivoa očekuju određena znanja, odnosno ona koja se savladavaju na prethodna tri nivoa znanja. Kada zainteresovani polaznik završi sa uspehom kurs nemačkog B 2 nivoa, on može da nadograđuje svoja znanja na jednom od naprednih kurseva jezika koje, takođe organizuje Škola stranih jezika Akademije Oxford ili, pak da polaže ispit za sticanje međunarodno priznatog sertifikata.\nSpisak gradova za kurs nemačkog jezika B2


Ekonomski rast u BiH daleko od neophodnog - Akta.ba\n11.01.2019. 08:17 / Izvor: Nezavisne novine\n"Izrazito sam skeptičan prema prognozi pozitivnog trenda u narednom periodu, jer ne opažam nikakve naznake realizacije odavno obećanih ekonomskih reformi, a isti izvještaj Svjetske banke najavljuje negativan trend globalnih ekonomskih kretanja, čak je i sam podnaslov dokumenta "Darkening Skies", depresivan i nagovještava 'tamne oblake'", istakao je za "Nezavisne" Igor Gavran, ekonomski analitičar.\n"Ponovno prethodno iskustvo neostvarenih najava dovodi u pitanje ovakva očekivanja, a ni blago povećanje vrijednosti stranih ulaganja u devet mjeseci 2018. godine ne mijenja ovu sliku, jer se najveći dio odnosi na reinvestiranje dobiti i povećanja kapitala postojećih ulagača, a ne na dolazak novih", ocjenjuje Gavran.\n"Prognozirane su i višestruko više stope rasta za ekonomski izrazito nerazvijene afričke zemlje hroničnog siromaštva i bijede, i to skoro devet odsto za Etiopiju, osam odsto za Ruandu, sedam odsto za Tanzaniju", kazao je Gavran za "Nezavisne".\n"BiH treba brži i obuhvatniji razvoj temeljen na rastu realnog sektora privrede i stvaranju nove vrijednosti, za koji je neophodno unaprijediti uslove poslovanja i sprovesti, a ne samo obilježavati, ekonomske reforme", ističe Gavran.\nMI-BOSPO, prva mikrokredita organizacija u BIH obilježava 25 godina postojanja


Borini književni dani počinju 21. marta - juGmedia\nU znak poštovanja prema Borisavu Stankoviću, velikanu srpske književnosti, u Vranju će od 21. do 23. marta, prvi put biti organizovana manifestacija “Borini književni dani”, saopštila je danas na konferenciji za novinare portparol Gradskog veća Zorica Jović.\nGrad će, prema njenim rečima, biti pokrovitelj, a nosilac trodnevne manifestacije je Javna biblioteka “Bora Stanković”, koja zahvaljujući svojoj istoriji, predanosti i radu zaslužuje da bude organizator programa.\n“Imajući u vidu da je Bora Stanković nesumnjivo brend našeg grada, odlučili smo da u znak zahvalnosti velikanu srpske književnosti ove godine po prvi put organizujemo ovakvu manifestaciju”, rekla je Jovićeva.\nDirektorka biblioteke Vesna Petric, podseća da je ovo jedna od najstarijih ustanova u gradu formirana 1879. godine, a od 1944. nosi ime Bore Stankovića.\n“Velika je čast što će biblioteka biti organizator književne manifestacije, što je praksa i u drugim gradovima Srbije. “Borini književni dani” bi trebalo da postanu tradicionalni, a aktivnosti će naredne godine biti proširene kada se planira i mogućnost raspisivanja konkursa za najbolju kratku priču”, najavljuje Petric.\nManifestacija koju je Grad podržao sa 500 hiljada dinara, počeće 21. marta u 19 časova u Galeriji Narodnog muzeja svečanim otvaranjem i govorom gradonačelnika Slobodana Milenkovića, nakon čega će biti predstavljen književni portret Valentine Zlatanović Marković, Vranjanke koja živi i radi u Užicu.\nU četvrtak 22. marta u 19 časova u prostorijama Biblioteke biće održano književno veče Predraga Markovića, autora romana “Zavodnik ništavila”, dok će u petak, poslednjeg dana programa od 20 časova biti predstavljena knjiga „Terapija svesti“ Blagoja Savića.\nPoslednjeg dana “Borinih književnih dana”, u petak 23. marta u 10 časova, na spomenik Bori Stankoviću u Gradskom parku biće položeni venci i cveće.\nRaste broj povređenih u Predejanu\nLESKOVAC/VRANJE - Tačan broj povređenih u lančanom sudaru u Predejanu još uvek se utvrđuje, kako je u vranjskoj policiji potvrđeno juGmedii,…\nLESKOVAC – Srđan Jović, predsednik Građanske incijative “Svi za našu opštinu” ponovio je danas da je formiranje grdeličke opština…\nIzložba fotografija "UNICEF: 70 godina u Srbiji" otvorena je danas na Trgu kralja Milana u Nišu, gde je prikazano sedam decenija duga tradicija humanitarnog…


U nastavku suđenja Aleksandru Cvetkoviću, optuženom za genocid počinjen u Srebrenici, kao svjedok Tužilaštva BiH svjedočio je Franc Kos, koji je ispričao kako je s drugim pripadnicima Desetog diverzantskog odreda učestvovao u strijeljanju zarobljenika na farmi Branjevo.\nOdvezeni iz škole na Branjevo\nNa suđenju Aleksandru Cvetkoviću, optuženom za genocid počinjen u Srebrenici, svjedok Tužilaštva BiH je ispričao kako je vidio iznošenje tijela iz Doma kulture u Pilici.\nSpecijalci strijeljali na Branjevu\nNa suđenju za genocid u Srebrenici, svjedok Tužilaštva BiH ispričao je kako je čuo da su zarobljenici koje je čuvao u selu Pilica, strijeljani na ekonomiji na Branjevu.\nOdgođeno suđenje Cvetkoviću\nZbog nedolaska tri svjedoka Državnog tužilaštva, pred Sudom BiH je odgođeno suđenje Aleksandru Cvetkoviću, optuženom za genocid u Srebrenici.\nU nastavku suđenja Aleksandru Cvetkoviću, optuženom za genocid počinjen u Srebrenici, svjedok Tužilaštva BiH je kazao kako je čuo da su Srebreničani koje je vidio zarobljene u školi u Pilici “sređeni”.\nUčešće diverzantskog odreda u ubistvima\nNa suđenju Aleksandru Cvetkoviću, optuženom za zločine u Srebrenici, bivši šef Obavještajne uprave Glavnog štaba Vojske Republike Srpske (GŠ VRS) Petar Salapura je rekao da je čuo da su u ubistvima zarobljenika učestvovali i pripadnici Desetog diverzantskog odreda VRS-a.\nPrvi svjedok Tužilaštva BiH na suđenju Aleksandru Cvetkoviću, optuženom za genocid počinjen u Srebrenici, opisao je kako je preživio pogubljenje Srebreničana na Branjevu sredinom jula 1995. godine.\nAleksandar Cvetković je negirao krivicu za učešće u genocidu počinjenom nad civilima u Srebrenici 1995. godine.\n6 Septembar 2013\nNizom presretnutnih razgovora između oficira Vojske Republike Srpske (VRS), Tužilaštvo Međunarodnog suda u Haagu je na suđenju Ratku Mladiću, tokom iskaza vojnog eksperta Richarda Butlera, dokazivalo da je pogubljenje hiljada srebreničkih Muslimana u julu 1995. bilo s vrha te vojske naređena i sprovedena operacija.\nTužilaštvo BiH podiglo je optužnicu protiv Aleksandra Cvetkovića, bivšeg pripadnika 10. diverzantskog odreda Glavnog štaba Vojske Republike Srpske (VRS), zbog učešća u genocidu počinjenom nad civilima u Srebrenici 1995. godine.\nCvetkoviću određen pritvor\nSud BiH odredio je jednomjesečni pritvor Aleksandru Cvetkoviću, osumnjičenom za genocid počinjen u Srebrenici u julu 1995. godine.


Pravo na sve – Perperzona\nPosted on May 20, 2013 May 19, 2013 by Ana Nives Radovic\nDa je borba građana za bolji život i budućnost bogatiju perspektivama poželjna i opravdana u dvadeset prvom vijeku, ne bi imali pravo da sumnjaju ni najveći diktatori najokrutnijih sistema, no da se ona preuveličava i zloupotrebljava nije ništa novo. Ipak, kada se malo dublje zađe u suštinu ovih, samo u naznakama korisnih pokušaja da se stvari promijene na bolje otkriva se suštinsko nepoznavanje materije vodećih protagonista ovakvih borbi i zanemarivanje prilika u kojima se društvo zaista nalazi.\nU raskoraku između očekivanja i mogućnosti većina inicijatora naizgled dobrih ideja često zanemaruje dvostranost procesa ostvarivanja bilo kog prava – da ono podrazumijeva i obaveze, odnosno uslove pod kojima ih je moguće sprovoditi. Sa druge strane, u nedostatku priliva samog novca, odsustva produktivnih ideja, ali i inertnosti velikog broja članova zajednice državni budžet svima postaje glavno utočište i posljednja nada. Na sredstva namijenjena za javne rashode gotovo da nema ustanove, organizacije, kompanije ili pojedinca iz bilo koje sfere koji bi im tek tako odložio, ali najmanje je onih koji bi se zapitali koliko takvo nešto zaslužuju i koliko na njih imaju pravo. Još manje je onih koji su u stanju da sebi dozvole da razumiju da je za raspodjelu nekih sredstava potrebna njihova akumulacija, odnosno da država, da bi nešto finansirala mora odnekud da nabavi sredstva, te da je u periodu pada ekonomske aktivnosti to moguće ostvariti jedino uvođenjem novih poreza.\nNaime, protekle sedmice oštro se polemisalo o izmjenama Predloga zakona o socijalnoj i dječijoj zaštiti, a komentari koji su se čuli u protivljenju ovakvim potezima ukazuju na nerazumijevanje velikog dijela javnosti koja, uporno ističući svoju misiju o podizanju svijesti o određenom pitanju, zapravo manipuliše polovičnim informacijama baziranim na odsustvu realnih procjena efekata ovog čina. Nakon kontradiktornih informacija dobijenih iz saopštenja zvaničnih institucija i stavova dijela civilnog sektora i političkih partija građanima, kao i uvijek, ostaje da vjeruju u ono što zvuči primamljivije, pitkije i korisnije, ne računajući da se radi o zamjeni teza i kratkoročnim koristima za društvo. Nema sumnje, niti danas iko može poreći da su se javna sredstva godinama zloupotrebljavala, da je napravljen ogroman broj suvišnih i beskorisnih izdataka, da su brojni subjekti koristili političku i društvenu ulogu za sticanje lične koristi. Međutim, malo ko otvara pitanje sa kakvim potencijalom, resursima i prije svega znanjem da ih iskoristimo uopšte raspolažemo i koliko smo ukupnom prosperitetu zemlje u stanju da doprinesemo. Ako se do sada i zanemarivala odgovornost pojedinca koju je dio javnosti dugo pokušavao da umanji, u vremenu restriktivnog budžeta, ali i inicijativa vrha finansijskih institucija da se prekine sa lošim trendovima, krene sa strožijom praksom naplate poreza i sankcionisanja onih koji zloupotrebljavaju javna sredstva, sada je krajnje vrijeme da se zapitamo koliko svako od nas zaista donosi koristi zajednici i koliko su opravdana očekivanja da država zauzvrat treba da nam ponudi baš sve. Ipak, ono što je zbog svoje neutemeljenosti najupečatljivije u cijeloj priči jesu komentari da bi se izmjenama ovog zakona, kojim se zadaje novi namet poslodavcima, mogao stvoriti diskriminatorni efekat prema mlađoj, ženskoj populaciji. Ovim se prilično direktno pokušava dobiti podrška upravo te društvene kategorije, koja se samo nadovezuje na priču o vječitim tvrdnjama o diskriminaciji i nejednakosti, čak i onda kada za to postoji najmanje povoda.\nU cijeloj priči malo ko pokušava da se oglasi sa zdravorazumskim stavom – da je i javnim i privatnim subjektima konačno jasno da je zapošljavanje po bilo kom kriterijumu osim na osnovu znanja i sposobnosti koju donose u stvari prošlost, jer su se efekti nepotizma već dovoljno obili o glavu onima koji su ih decenijama unazad praktikovali i da budućim majkama niko neće umanjiti šanse ukoliko pokažu da bi posao za koji konkurišu bolje obavljale od svojih muških kolega. Još jednom se svijest javnosti kreira razapinjanjem između ekstremno štetnih posljedica koje se utvrđuju bez prethodne jasne računice i onoga što samo po sebi dobro zvuči, ali nalazi malo potvrda u praksi. Jedno je sigurno – pomaka ni u jednoj sferi nema i neće biti dok odgovorni ne priznaju greške, a oni koji ih kritikuju ne prihvate realnost.\n← Ima li izlaska iz začaranog kruga krize?


Predsednik Saveza Srba iz regiona Miodrag Linta izjavio je da skrnavljenje spomen ploče koja čuva sećanje na 405 nevino ubijenih Srba iz Čelebića i okolnih sela od hrvatskih nacista ustaša 1941. godine, predstavlja još jedan u nizu primera vređanja srpskog naroda i opravdavanje počinjenog zločina.\nU saopštenju Saveza, navodi se da su na spomen ploči crnim sprejem išarana sva imena i ispisano je ustaško slovo "U".\nLinta navodi da je potpuno jasno da je u >> Pročitaj celu vest na sajtu Radio Televizija Vojvodine << pitanju pronacistički čin kojim se opravdava počinjeni zločin nad srpskim civilima na tom području za vreme NDH.\nTim činom, dodaje, zastrašuju se malobrojni srpski povratnici i šalje poruka da nisu dobrodošli.\nLinta je pozvao lokalnu i županijsku vlast da najoštrije osude navedeni čin i da preduzmu konkretne mere na uklanjanju nanesene štete kao i da hitno pronađu i kazne nalogodavce i počinioce u skladu sa zakonom.\nTakođe, Linta je pozvao i predsednika Hrvatskog narodnog sabora i predsednika Hrvatske demokratske zajednice BiH Dragana Čovića da javno i nedvosmisleno osudi skrnavljenje spomenika.\nVostok.rs: Kome smeta uspomena na 405 žrtava Čelebića i okolnih sela?


Sajam će postati\nOve godine sajamske priredbe videlo preko 1.200.000 posetilaca, a svoje proizvodne programe predstavilo preko 5.000 izlagača\nNOVI SAD - Tokom 2004. godine sajamske manifestacije na Novosadskom sajmu videlo je preko 1.200.000 posetilaca - rekla je na jučerašnjoj konferenciji za novinare portparol Novosadskog sajma Marijeta Lazor, ističući da je svoje proizvode, poslovne planove i ponudu na ovogodišnjim sajamskim manifestacijama predstavilo preko 5.000 izlagača iz zemlje i sveta.\nPoslednja sajamska priredba na Novosadskom sajmu u 2004. godini je tradicionalni Novogodišnji vašar robe široke potrošnje, koji će se od 22. do 31. decembra održati u halama četiri i pet. Na ovom vašaru nastupiće oko 60 domaćih i četiri izlagača iz inostranstva. Radno vreme Novogodišnjeg vašara je od 9 do 19 časova, a cena ulaznica je 100 dinara.\n- Godina koja je na izmaku za Novosadski sajam ostaće posebno upamćena po tome što je naša kuća postala član Međunarodne kongresne asocijacije. Ovo učlanjenje dobiće na značaju kada potpuno budu završeni radovi na izgradnji Master centra, što bi trebalo da se desi sredinom 2005. godine, jer će Novosadski sajam, osim sajamskog, postati i kongresni centar.\nPored toga, u 2004. godini pokrenuli smo dve nove sajamske priredbe: Međunarodni sajam kozmetike (u septembru) i Međunarodni sajam obrazovanja - rekla je Marijeta Lazor, najavivši da će se u 2005. godini održati 31. sajamska priredba, da je prva na programu od 2. do 4. marta (Sajam medija), te da će se Sajam turizma naredne godine vratiti pod okrilje sajmova "Priroda i čovek".


Dobojski Info - PUTEVI: Magla na pojedinim dionicama\nsreda, 16 septembar 2020 08:32\nSaobraćaj se na većini puteva u Republici Srpskoj odvija nesmetano, uz povoljne uslove za vožnju, dok u Federaciji BiH /FBiH/ jutarnja magla smanjuje vidljivost na pojedinim dionicama uz rijeke Lašvu i Drinu, saopšteno je iz Auto-moto saveza Srpske.\nNa dionici magistralnog puta LJubinje-Trebinje saobraćaj se zbog radova odvija usporeno, pa je neophodna sporija i opreznija vožnja, te poštovanje privremeno postavljene saobraćajne signalizacije.\nZbog sanacije kolovoza, izmijenjen je režim odvijanja saobraćaja na dionici magistralnog puta Banjaluka /Rebrovac/-Čelinac u mjestu Vrbanja. Saobraćaj se odvija jednom trakom naizmjenično svakim danom od 7.00 do 17.00 časova.\nDo 26. oktobra biće izmjena u odvijanju saobraćaja zbog izgradnje kružne raskrsnice na magistralnom putu koji se spaja sa Ulicom brodskog bataljona u Brodu.\nZbog deminerskih radova na dionici magistralnog puta Brod-Odžak, u mjestu Klakar Donji, u vremenu od 8.15 do 15.05 časova radnim danima, bude povremenih obustava saobraćaja, u intervalima 30 minuta obustave i 10 minuta propuštanja.\nZbog aktiviranih klizišta, saobraćaj se odvija jednom trakom, naizmjeničnim propuštanjem vozila, na regionalnom putu Ukrina-Gornja Vijaka.\nPUTEVI: U kotlinama smanjena vidljivost zbog magle\nPUTEVI: Mjestimično vlažni kolovozi u Krajini, Podrinju i Hercegovini\nViše iz ove kategorije « VRIJEME: Danas sunčano i toplo VRIJEME: Danas pretežno sunčano »


2 Zauber (2002, 2004-2005)\n3 Ferari (2006-2013)\n4 Vilijams (2014-2017)\nZauber (2002, 2004-2005)Уреди\n2006. je za Masu bila tranziciona sezona - našao se u najuspešnijem timu svih vremena, a za timskog kolegu imao najuspešnijeg vozača svih vremena, Nemca Mihaela Šumahera, pa se od njega nije očekivalo više od toga da bude pomoć u podrška Šumaheru u pohodu na osmu titulu, jer se uveliko pričalo da će se tada 37-godišnji Šumaher penzionisati iz sporta na kraju sezone. Nakon odličnih kvalifikacija na prvoj trci sezone u Bahreinu i osvojenog drugog mesta, Masa je napravio grešku već u trećem krugu, dok se nalazio na trećem mestu, kada se okrenuo na stazi, zbog čega je neplanirano morao u boks i trku završio tek na devetom mestu. U Maleziji, Masa je nadmašio Mihaela Šumahera, završivši trku na petom mestu, jednom ispred Nemca, uprkos tome što je startovao tek sa 16. mesta. Nakon loše trke u Australiji, kada je odustao već u prvom krugu trke nakon incidenta sa Nikom Rozbergom, Masa je na sledeće tri trke počeo da beleži solidne rezultate - četvrta mesta u San Marinu i Španiji, a na VN Evrope došao je do prvog podijuma u karijeri, trećeg mesta. Od 10. trke u sezoni, VN SAD, Masa počinje da pokzazuje svoju brzinu - tri uzastopna podijuma, od kojih su dva bila drugo mesto. Prvu pol poziciju i pobedu u karijeri Masa je ostvario na VN Turske, a do kraja sezone osvojio je još jednu pol poziciju u Japanu, a onda na poslednjoj trci sezone, VN Brazila, na apsolutno oduševljenje domaće publike, pobedio sa pol pozicije, čime je postao prvi Brazilac od 1993. koji je pobedio na ovoj trci. Masa je na kraju osvojio treće mesto u šampionatu vozača, nadmašivši drugog vozača Renoa (te sezone najvećeg rivala Ferarija), Đankarla Fizikelu za 7 bodova, sa ukupno dve pobede, tri pol pozicije i sedam podijuma. S obzirom na to da se Šumaher zaista povukao na kraju 2006, Masa, koji je tada još uvek imao samo 25 godina, je zadržao mesto u timu i za sezonu 2007, a novi timski kolega mu je bio od 2007. najplaćeniji vozač u sportu, Finac Kimi Raikonen, koji je prešao iz Meklarena u Ferari.\nU sezoni 2007. se od Mase još jednom očekivalo da bude drugi vozač tima - bio je četiri puta manje plaćen od Raikonena, a start sezone nije bio dobar. U Australiji ga je problem sa menjačem koštao skupo - morao je da startuje sa 15. mesta na stazi na kojoj je preticanje izuzetno teško. Međutim, Masa je u trci pokazao brzinu Ferarija i probio se do šestog mesta, a Kimi Raikonen je pobedio na svoj debitantskoj trci za italijanski tim. U Maleziji, Masa je osvojio četvrtu pol poziciju u karijeri, ali je odvezao jednu od lošijih trka u karijeri - već na samom startu je izgubio prvo mesto od vozača Meklarena Fernanda Alonsa i [Luis_Hamilton|Luisa Hamiltona]], da bi tokom sledećih šest krugova neuspešno pokušavao da pretekne rukija Hamiltona, napravivši veliku grešku u šestom krugu trke - nakon neuspešnog pokušaja preticanja Hamiltona, Masa je na kratko izleteo sa staze, što ga je koštalo gubitka dve pozicije - pretekli su ga i timski kolega Raikonen, ali i Nik Hajdfeld iz BMV-a, nakon čega se Masa do kraja trke vozio iza Hajdfelda, osvojivši samo peto mesto. Ipak, sve se i za Masu i za tim promenilo od VN Bahreina, treće trke u sezoni. Masa je pobedio sa pol pozicije, dok je Raikonen završio na trećem mestu, a isti rezultat, pobeda sa pol pozicije, Masa je ponovio i na VN Španije, dok je Raikonen odustao u trenutku dok se nalazio na trećem mestu. U Monaku, Masa je još jednom nadmašio Finca, koji je napravio krupnu grešku u kvalifikacijama, udarivši u metalnu ogradu, zbog čega je startovao sa 16. mesta. Masa je završio trku na trećem mestu, iza Alonsa i Hamiltona, ali je posle pet trka imao deset bodova više od Raikonena. Promenljivi rezultati i pehovi obeležili su sledećih šest trka za Masu, ali i za Raikonena. Masa je u Britaniji morao zbog problema sa kvačilom startuje iz boksa umesto sa četvrtog mesta, a u Mađarskoj je zbog greške tima ostao bez goriva u drugom delu kvalifikacija, pa je startovao tek sa 14. mesta i ostao bez bodova u trci. Druga mesta u Francuskoj i na VN Evrope bili su najbolji rezultati Mase tokom ovih šest trka, a na VN Turske Masa je došao do treće pobede u sezoni, ponovo sa pol pozicije. Pet trka pre kraja sezone, Masa je imao jedan bod više od Raikonena, koga je potpuno nadmašio u kvalifikacijama za VN Italije, ali je u trci morao da odustane u 10. krugu zbog problema sa oslanjanjem, pa je tako Raikonen sa šest osvojenih bodova izgledao kao jedini koji može da ugrozi Meklarenove vozače, Hamiltona i Alonsa, tako da je do kraja sezone Ferari odlučio da podrži Raikonena, dok mu je Masa pomogao da na kraju posle dramatične dve poslednje trke zaista i osvoji svoju prvu šampionsku titulu, naročito na poslednjoj trci u Brazilu, kada je osvojio pol poziciju, a potom završio trku iza Raikonena, ali i ispred Alonsa, koji je završio iza dvojice vozača Ferarija, pomogavši Raikonenu da osvoji titulu sa samo jednim bodom više i od Alonsa i od Hamiltona.\nU 2008. Ferari je još jednom ušao kao favorit za osvajanje titule. Međutim, na VN Australije, pol poziciju je osvojio Luis Hamilton iz Meklarena, dok su Masa i Raikonen bili tek 4, odnosno 15. Oba vozača Ferarija su morali da odustanu u trci zbog kvarova na motoru. Masa je osvojio pol poziciju na VN Malezije. Vođstvo je zadržao do prve runde odlaska u boksa, kada je ispred njega izašao Kimi Raikonen. Izgledalo je da je Ferari ubedljivo najbrži, međutim, u 30. krugu, Masa, dok je bio na drugom mestu, pravi grešku, usled koje izleće sa staze, ostaje zaglavljen u šljunku i završava trku, što je značilo da posle dve trke nije osvojio nijedan bod. Nakon ove trke, pojavile su se spekulacije da je Masa pod velikim pritiskom i da je njegovo mesto u Ferariju u opasnosti ako ne zabeleži dobar rezultat u Bahreinu, što je predsednik Ferarija Luka di Montecemolo demantovao. Masa je upravo u Bahreinu preokrenuo svoju sezonu - pobedio je na stazi Sakhir ispred Kimija Raikonena, a zatim bio drugi u Španiji (pobedio je Raikonen) a onda došao i do druge pobede u sezoni na VN Turske. Posle pet trka, Masa je delio drugo mesto u šampionatu sa Luisom Hamiltonom, dok je prvi bio Raikonen sa 35 bodova, 7 više od Mase i Hamiltona. Međutim, počevši od VN Monaka, Raikonenova forma je doživela drastičan pad, a Meklaren je u tom delu sezone postao brži od Ferarija, pa je uprkos katastrofalnoj VN Britanije, koja se vozila po kiši i na kojoj se Masa izvrteo u trci čak pet puta, a Masa počeo da ističe kandidaturu za titulu, uz Hamiltona u Meklarenu, koji je pobedio na trkama u Monaku, u Britaniji i u Nemačkoj (Masa je pobedio na VN Francuske i osvojio još dva podijuna). Izvanredna trka za Masu u Mađarskoj nije nagrađena pobedom - iako je pretekao u prvoj krivini oba vozača Meklaren i kontrolisao trku tokom 67 krugova, Masin motor otkazao je u 68. krugu, manje od tri kruga pre kraja, što ga je koštalo deset bodova. Potom su usledile dve uzastopne pobede - sa pol pozicije u Valensiji, i u Belgiji (incijalno, u Belgiji je pobedio Hamilton, ali je nakon trke kažnjen zbog nelegalnog preticanja Kimija Raikonena dodavanjem 25 sekundi na vreme za koje je odvezao trku, pa je pobednik postao Masa, a Hamilton završio na trećem mestu). Nakon loše trke i šestog mesta na kišnoj VN Italije, još jednu pol poziciju Masa je osvojio i na VN Singapura, međutim, haos koji je nastao udesom Nelsona Pikea koštao je Masu sigurne pobede - tokom pit stopa, pokvario se Ferarijev "semafor" koji pokazuje vozaču kada je pit stop završen, i pokazao zeleno svetlo u trenutku dok je crevo za gorivo još uvek bilo prikačeno za bolid. Masa je ugledavši zeleno svetlo dodao gas i iščupao crevo iz ležišta, koje je ostalo zakačeno za njegov bolid. Masa je morao da se zaustavi na izlazsku iz boksa, i čekao dolazak Ferarijevih mehaničara da izvuku crevo, što ga je koštalo mnogo vremena, a nakon što je crevo izvučeno, Masa i Ferari su kažnjeni zbog nebezbednog puštanja iz boksa. Posle određene kazne, Masa se našao čitav krug iza lidera trke, i završio tek na 13. mestu, čime je bez njegove krivice još jednom izgubljeno deset sigurnih bodova. Posle VN Singapura, Hamilton je imao 84 boda, Masa 77, dok je Raikonen bio daleko iza, sa 57 osvojenih bodova, a do kraja sezone je ostalo samo tri trke. Na VN Japana, Hamilton je izazvao udes na samom startu, što je upropastilo i njegovu i Masinu trku - na kraju, Masa je ipak završio na sedmom mestu, a Hamilton na 13. mestu, čime je smanjio prednost na pet bodova. U Kini, Hamilton je dominantno pobedio sa pol pozicije, dok je Masa završio na drugom mestu, što je značilo da pred poslednju trku u Brazilu, Hamilton ima čak 7 bodova više od Mase, i da mu je za osvajanje titule dovoljno da osvoji peto mesto, čak i ako Masa pobedi. Upravo to se i dogodilo - nakon spektakularne trke u Brazilu, voženoj po promeljivim vremenskim uslovima, gde je kiša nekoliko puta padala u toku trke, Masa je odvezao verovatno najbolju trku u dotadašnjem delu karijere i pobedio. Kada je prošao kroz cilj, Masa je počeo da slavi, jer je mislio da je osvojio titulu - Hamilton, koji je bio daleko iza, nalazio se na šestom mestu. Međutim, dvadesetak sekundi kasnije, Timu Gloku iz Tojote, koji jedini nije promenio gume kada je počela da pada kiša, otkazuju gume za suvo, što je omogućilo Hamiltonu da ga pretekne bukvalno u poslednjoj krvini, čime je došao do petog mesta i osvojio titulu, sa jednim bodom više od Mase, 98 naspram 97 (da je Hamilton završio šesti, Masa bi postao šampion zbog više pobeda u sezoni). Titula osvojena u konstruktorskom šampionatu predstavljala je malu utehu za Masu i Ferari.\n2009. je prošla loše po Ferari, ali još gore po Masu. Nakon radikalne promene pravila za sezonu 2009. koja su se odnosila na aerodinamiku, italijanski tim se našao iza novih lidera Bron GP-a i Red Bula, kao i do tada glavni rival Meklaren. Masa je vozio dosta solidno i drugu sezonu zaredom nadmašio Raikonena, i nakon devet trka imao 22 boda, naspram Raikonenovih 10. Međutim, na VN Mađarske, Masa je doživeo veliku nesreću u kvalifikacijama, kada ga je pogodio u glavu deo koji je otpao sa bolida Rubensa Baričela, i pogodio ga samo 3 sanimetra iznad levog oka, nakon čega se Masa onesvetsio, a njegov bolid udario u zaštitnu ogradu. Masa je u besvesnom stanju odmah prevezen u bolnicu u Budimpešti, gde je proveo u komi 48 sati. Srećom, Brazilac se uspešno oporavljao i naredne nedelje izašao iz bolnice. Prognoza lekara nakon Masinog buđenja iz kome je bila da je povreda teška, ali da je povratak trkanju i potpuni oporavak moguć. Sezona je za Masu nažalost ipak bila završena, a u oktobru je podvrgnut nizu neuroloških testova, koji su pokazali da je Masin vid u potpunosti u redu, i da od 2010. može neometano da se vrati trkanju.\nMasa je bio spreman za početak nove sezone, 2010, a novi timski kolega mu je bio Španac Fernando Alonso. Na kvalificijama u Bahreinu, prvoj trci sezone, Masa je impresionirao, osvojivši drugo mesto, sa vremenom koje je bilo čak četiri desetinke brže od Alonsovog. Ipak, u trci je Španac odmah na startu uspeo da pretekne Masu, a potom su obojica pretekli Sebastijana Fetela iz Red Bula, do tada lidera trke, nakon što je Nemac krenuo da vozi sporije usled tehničkog problema. Masa je svoju povratničku trku završio na drugom mestu, iza Alonsa, izjavivši da je izuzetno srećan drugim mestom, jer nikada to tada u karijeri nije uspeo da u prvoj trci sezone dođe do podijuma. Na VN Australije, Masa se kvalifikovao iza Alonsa, ali nakon što je španski vozač u prvoj krivini imao incident sa Džensonom Batonom iz Meklarena, Masa je trku završio na trećem mestu, a Alonso četvrtom. Ferarijeva strateška greška u kvalifikacijama, kada su prekasno izveli svoja dva vozača na stazu, u trenutku kada se kiša značajno pojačala, značila je da je Alonso morao da startuje kao 19, a Masa 21. U trci je Masa došao do sedmog mesta, a s obzirom na to da je njegov timski kolega odustao usled kvara na menjaču, Masa je preuzeo vođstvo u šampionatu vozača, sa 39 bodova, dok je Alonso bio drugi sa 37 (sistem bodovanja je od sezone 2010 promenjen u Formuli 1 i bodove je od te sezone osvajalo 10 vozača umesto 8, a pobednik 25 umesto 10, drugoplasirani 18 umesto 8, trećeplasirani 15 umesto 6 itd). Ipak, od VN Kine, usledio je niz loših rezultata za Ferari, Masu i Alonsa. Masa je povremeno uspevao da bude brži od Španca, kao što je to bio slučaj u Monte Karlu i Turskoj, ali je do prelomne tačke u sezoni, a ispostavilo se verovatno i do kraja Masinog boravka u italijanskoj ekipi, došlo na VN Nemačke. Uoči trke, Alonso je imao 98 bodova, a Masa 67, i obojica su bili daleko iza lidera u šampionatu Luisa Hamiltona. U Nemačkoj, Ferariji su se kvalifkovali na 2. i 3. mesto, i obojica su odlično startovali, naročito Masa, koji je iskoristio žestok duel Sebastijana Fetela iz Red Bula, osvajača pol pozicije, i timskog kolege Alonsa, i posle prve krivine se našao na prvom mestu, dok je Alonso bio odmah iza njega. Ferari je u trci bio klasa za sebe, a Masa je vodio sve do 49 kruga, kada je Ferari šifrovanom porukom naredio Masi da propusti Španca, iako su timske odredbe od 2002. u Formuli 1 zabranjene. Masin trkački inženjer Rob Smedli je preko timskog radija saopštio Masi:"Dakle, Fernando je brži od tebe. Možeš li da potvrdiš da si razumeo poruku?". Nakon ovoga, Masa je propustio Alonsa, a Ferari zbog ove odluke žestoko kritikovan i kažnjen od strane FIA-e sa 100.000 evra.. Ispostavilo se da je do kraja sezone Alonso postao vozač broj 1 u Ferariju, pobedivši još tri puta i osvojivši još tri podijuma, a titulu je izgubio u poslednjoj trci. Masa je s druge strane, do kraja sezone kao najbolje rezultate zabeležio dva treća mesta, i sezonu završio sa 144 boda, na šestom mestu u šampionatu vozača, daleko iza Alonsa, koji je završio drugi sa 252 boda, četiri manje od novog šampiona Fetela.\n2011. je donela potpunu dominaciju Red Bula i Fetela, koji su pobedili na 12 od 19 trka, dok je Ferari bio sporiji ne samo od njih, već i od Meklarena, koji je pobedio šest puta, dok je jedinu pobedu u sezoni Ferariju doneo Alonso u Britaniji. Ovo je bila prva Masina sezona u Ferariju u kojoj nije uspeo da dođe do podijuma - najbolji rezultati su mu bili šest petih mesta, i još jednom je završio sezonu na šestom mestu, sa 118 bodova, daleko iza Alonsa, koji je imao 258. Masinu sezonu je na neki način obeležio i duel sa Luisom Hamiltonom - na čak pet trka je došlo do kontakta između ova dva vozača, koji su rezultovali brojnim kaznama.\nПреузето из „https://sr.wikipedia.org/w/index.php?title=Felipe_Masa&oldid=24210125”\nПоследњи пут уређено на датум 17. децембар 2021. у 00:09


Malo ko je mogao da očekuje da će Voriorsi pognute glave napustiti teren "Čejs centra", ali Greg Popovič i njegovi izabranici su našli način kako da slave u San Francisku.\nSrpski košarkaš Nemanja Bjelica igrao je malo više od 13 minuta. Za to vreme je postigao devet poena i upisao jedan skok, uz šut iz igre 4/6.\nPrva četvrtina koju su Sparsi dobili sa 15 razlike - 36:21 ispostavila se kao ključna kada je ovaj duel u pitanju. Pokušavao je Golden Stejt da se vrati, ali nije uspeo pa jedino što mu je preostalo bilo je da čestita rivalu.\nNajefikasniji kod San Antonija bio je Derik Vajt sa 25 poena, dok je Dežonte Marej upisal dabl-dabl 23 poena i 12 skokova. Na drugoj strani Stef Kari je meč okončao sa 27 poena, pratio ga je DŽordan Pul sa 15.\nUčinak Voriorsa je sada 19-4 i drže lidersku poziciju na Zapadu, dok su Sparsi na učinku 8-13 i nalaze se na 12. mestu takođe na Zapadnoj konferenciji.\nBruklin - Čikago 107:111\nMilvoki - Majami 124:102\nDalas - Memfis 90:97\nGolden Stejt - San Antonio 107:112\nPortland - Boston 117:145\nSakramento - LA Klipers 104:99\nKlivlend - Juta 21.30\nNBA liga Nemanja Bjelica San Antonio Golden Stejt Voriorsi\nZANIMLJIV video snimak dolazi nam iz Argentine, a tiče se Novaka Đokovića.


Izvor: RTS, 18.Nov.2019, 14:49\nCrveno-beli u Berlin su otputovali posle poraza od Asvela i u "večitom" derbiju od Partizana, a posle susreta >> Pročitaj celu vest na sajtu RTS << sa Albom, u četvrtak gostuju Žalgirisu u Kaunasu.\n"Očekuje nas još jedna teška utakmica za čiju pripremu nemamo previše vremena. Iza nas su dva meča u kojima smo bili u igri svih 40 minuta i imali šansu da ih dobijemo, ali i velika potrošnja nakon produžetka sa Asvelom i derbija koji sam po sebi nosi dodatni utrošak energije", rekao je Gavrilović za klupski sajt.\n"Naša je obaveza, bez obzira na već dve odigrane utakmice u petak i nedelju, da u svaki meč ulazimo sa željom i namerom da ga dobijemo. Tako je i pred utakmicu Berlinu. Znamo kako igra Alba i u dobrom raspoloženju čekaju ovaj meč, jer su pobedili Panatianikos u Atini. Ipak naš cilj se zna", rekao je Gavrilović, koji na ovoj utakmici neće imati na raspolaganju Stratosa Perperoglua i Džejmsa Gista, a u Berlin su otputovali Derik Braun i Nikola Jovanović.\n"Očekuje nas izuzetno težak ispit i duel sa nemačkom ekipom koja igra brzo sa puno šuteva i košarku na veliki broj poena. Moramo da odigramo čvrsto u odbrani, kontrolišemo ritam i ne dozvolimo im da igraju i nametnu svoj tempo. Sa druge strane, zaista nemamo mnogo vremena da se odmorimo i spremimo za ovu utakmicu posle dve fizički vrlo zahtevne utakmice tokom vikenda. Naš cilj pred svaku utakmicu se zna", rekao je Dobrić.\nMeč između košarkaša Albe i Crvene zvezde igra se u utorak od 20 sati.\nPogledaj vesti o: Crvena Zvezda, Zvezda - Partizan, Evroliga, Partizan


Sunčev Zrak – Oko 3000 evra za odjeljenje pedijatrije\nDec 25, 2017Milena RadonjićAktuelno, Grade moj0\nPlatna institucija Montenegro transfers, zastupnik Western Union-a za Crnu Goru, donirala je pedijatrijskom odjeljenju Opšte bolnice u Nikšiću, sukcioni aspirator, šestokanalni EKG aparat i infuzionu pumpu, u vrijednosi oko 3000 evra.\n-Želim da vam se zahvalim na vrlo vrijednoj donaciji, u vidu sukcionog aspiratiora, koji je potreban dečijem odjeljenju, šestokanalnog EKG aparata i infuzione pumpe. To je oprema koja će nam koristiti da dopunimo dio nedostajuće opreme koja nam je bila potrebna u tom odjeljenju, a i dio stare opreme da zamjenimo sada novom i svakako da našim najdražim pacijentima pružimo maksimalnu mogućnost za što brže izlečenje i za što komforniji boravak u našoj bolnici. Ovo je jedna u nizu donacija Opštoj bolnici Nikšić- kazao je Ilija Ašanin, direktor Opšte bolnice Nikšić.\nIzvršni direktor platne institucije Montenegro transfers, koja se bavi pružanjem Western union usluga za Crnu Goru, Biljana Đoković, istakla je da platna instituciha Montenegro transfers svake godine opredjeljuje budžetom određeni iznos sredstava,koje donira zdrastvenim institucijama za liječenje najmladjih.Prošle godine su donirali sredstva bolnicama u Rožajama i Beranama, a ove godine su prepoznali potrebu Opšte bolnice u Nikšiću.\nDonacije odjeljenje Opšta bolnica pedijatrija\nPredhodni članakCrnogorski magijski realizam Slijedeči članakNove jezičke nedoumice


Dodik: Proglasiti RS i “Herceg-Bosnu” nezavisnim, a nezavisnu državu dati i Bošnjacima – Tutinske Novine\nGovoreći o svojoj ideji spajanja funkcija predsjednika Republike Srpske i člana Predsjedništva BiH, Dodik je rekao da je to s ciljem da bi bila ojačana pozicija Republike Srpske u svijetu.\n– Funkcija koja predstavlja Republiku Srpsku je predsjednik Republike Srpske i bilo bi dobro da Republika Srpska i formalno bude predstavljena u Predsjedništvu. Time bi poslali poruku da je BiH sastavljena od Republike Srpske i Federacije BiH i da je Republika Srpska primarna politička i društvena zajednica u kojoj se donose odluke, a usaglašavaju se na nivou BiH – naveo je Dodik.\n– Zato sam smatrao da treba ojačati funkcija predsjednika Republike Srpske, koji bi mogao da dobije i internacionalni značaj kroz funkciju i člana Predsjedništva BiH, to bi pomoglo afirmaciji Republike Srpske – dodao je on.\nIstakao je da je sadašnja BiH iluzija, da je dejtonsku BiH srušila međunarodna zajednica, a Bošnjaci ne žele da se vrate izvornom Dejtonu, niti da poštuju Ustav BiH, prenijala je RTRS.\nPucnjava u Velikoj Kladuši: U pucnjavi između dvije grupe migranata teško ranjen 8-godišnjak\nSKANDAL U BOSNI: Objavljena neprovjerena vijest da je od posljedica vakcine umro zdrav čovjek u Zavidovićima


„Veliko mi je zadovoljstvo da vidim sve veći broj učesnika ove akcije. Nadam se da će ova akcija sve da nas motiviše da se aktiviramo daleko više od tih 60 minuta i da svako od nas može dati sopstveni doprinos u ublažavanju klimatksih promena“, izjavila je Duška Dimović, direktorka programa WWF-a u Srbiji.\nU subotu su širom Srbije isključena svetla na brojnim zgradama i znamenitostima. U Beogradu je isključena dekorativna rasveta na zdanjima Starog dvora, Skupštine i Vlade Srbije, na Kalemegdanskoj tvrđavi, Trgu Republike, Hramu Svetog Save, Tornju na Avali, na mostovima i mnogim drugim zgradama. U Novom Sadu, ukrasna rasveta je isključena na zgradi Srpskog Narodnog Pozorišta, Petrovaradinskoj tvrđavi, Novosadskom univerzitetu, mostu Duga i drugim zdanjima, a u Nišu na Narodnom pozorištu, Tvrđavi, trgovima i drugim objektima.\nAkciju je i ove godine podržalo Ministarstvo energetike, razvoja i zaštite životne sredine, Ministarstvo prirodnih resursa, rudarstva i prostornog planiranja, Pokrajinski sekretarijat za urbanizam, graditeljstvo i zaštitu životne sredine, Gradska uprava Grada Beograda, Gradska uprava Grada Novog Sada kao i brojne opštine, organizacije civilnog društva, kompanije i škole.


MERKELOVA DOŽIVJELA PORAZ NA JOŠ JEDNIM IZBORIMA, NACISTI SVE SNAŽNIJI - ASPEKaT\nVladajuća koalicija koju predvodi njemačka kancelarka Angela Merkel je još jednom doživjela poraz na regionalnim izborima u saveznoj državi Hesen, slično onome što se desilo na izborima u Bavarskoj ranije ovog mjeseca. Prema prvim izlaznim anketama, kancelarkina stranka CDU osvojila je 27,9 odsto glasova što je pad od više od 10 odsto u odnosu na prethodne izbore kada je osvojila 38,3 odsto.\nKoalicioni partner CDU na saveznom nivou – Socijaldemokratska partija je prošla još lošije, osvojivši 19,9 odsto glasova u odnosu na 30,7 odsto na prethodnim izborima.\nPartija Zelenih, sa kojom je CDU do sada bio na vlasti u Hesenu, osvojila je 19,5 odsto u odnosu na ranijih 11,1 odsto dok je desničarska Alternativa za Nemačku osvojila 12 odsto glasova i prvi put ulazi u regionalni parlament. Slobodne demokrate (FDP) su osvojile 7,5 odsto u odnosu na 5 odsto na prethodnim izborima.\nSPD: Riješiti migrantsku krizu ili napuštamo vlast\nNjemačka Socijaldemokratska partija zaprijetila je da će napustiti koalicionu vladu Angele Merkel ako ne dobije određene garancije od kancelarke posle teškog poraza na regionalnim izborima održanim u Hesenu.\n“Neprihvatljivo je stanje u kojem se nalazi vlada”, izjavila je predsednica SPD-a Andrea Nales aludirajući na stalne nesuglasice koje podrivaju rad koalicione vlade, posebno po pitanju rješavanja migrantske krize.\nPredsjednica SPD-a ocijenila je da su “stalni konflikti” u Berlinu “veoma značajno doprinijeli” lošem rezultatu na izborima u njemačkoj saveznoj državi Hesen.\nAndrea Nales zatražila je da bude sastavljena “mapa puta” sa mjerama u cilju poboljšanja života građana do septembra 2019. godine. Prema njenim riječima, ako do tada ne bude ništa preduzeto, stranka će razmotriti da li će ostati u koalicionoj saveznoj vladi.\nFRANKFURTER ALLGEMEINE ZEITUNG ”KAKO TURSKA ŽELI DA POSTANE TRANZITNA ZEMLJA ZA RUSKI GAS”\n30/04/2018 30/04/2018 aspekat\nKada je turski ministar energije Berat Albayrak nedavno došao u Berlin, u razgovoru za FAZ je izgovorio jednu naoko sporednu primjedbu, koja je politički bila udarna rečenica. O gradnji gasovoda „Turkstream“, kroz koji bi od kraja 2019. ruski gas preko Crnog mora trebao biti sproveden ka Turskoj, on je saopštio„ Kako sporazumi o gasu sa […]\nDIPLOMATA VATIKANA U SREDIŠTU SKANDALA\nVatikan je saopštio danas da je uhapšen jedan diplomata optužen u američko-kanadsko-vatikanskoj istrazi o dečjoj pornografiji. Kako je navedeno, Karlo Kapela je zadržan u kasarni u Vatikanu, a njegovo hapšenje uslijedilo je posle istrage Vatikana. Vatikan je u avgustu opozvao iz Vašingtona svog diplomatu Kapelu jer je obuhvaćen istragom tri države o dječijoj pornografiji. Policija […]\nNAPAD U LONDONU SE VODI KAO TERORISTIČKI AKT\nNiko od povrijeđenih nije u životnoj opasnosti, a napadač nije od ranije poznat policiji. Incident se odigrao nešto posle 7:30 časova po lokalnom vremenu i na lice mjesta pristigao je veći broj pripadnika policijskih snaga. Muškarac osumnjičen da se namjerno automobilom zabio u ogradu ispred zgrade Parlamenta Velike Britanije u Londonu i pritom ozlijedio tri […]\nTAJANI:”CRNA GORA U EU DO 2025.”


Startech | Ulaganjem u inovacije Srbija može da zaustavi odlazak stručnjaka\nUlaganjem u inovacije Srbija može da zaustavi odlazak stručnjaka\nNa prvi konkurs za dodelu bespovratnih sredstava za ulaganje u inovacije i digitalnu transformaciju, u okviru programa StarTech, stiglo je gotovo 230 prijava. Da je interesovanje bilo izuzetno govori podatak da je reč o 7,5 puta više prijava nego što je predviđeno da bude dodeljeno grantova. Više od toga ohrabruje raznovrsnost i kreativnost ideja s kojima su privrednici konkurisali i to nam ukazuje da je budućnost inovacija u Srbiji svetla ukoliko se ovim preduzimljivim ljudima obezbedi dobar regulatorni okvir za razvoj i, podjednako važno, kvalitetni izvori finansiranja njihovih projekata.\nZa bespovratnu podršku, koja će u ovoj godini iznositi čak milion dolara, mogli su da konkurišu početnici u poslovanju okupljeni u start-up timove, kao i mikro, mala i srednja preduzeća i preduzetnici koji su već ušli u vode biznisa.\nStarTech program prvi je projekat za promociju inovacija i digitalne transformacije privrede koji je pokrenula jedna privatna kompanija. Podršku domaćim inovatorima, u ukupnoj vrednosti od pet miliona dolara, obezbedila je kompanija Philip Morris International, a projekat sprovodi NALED u saradnji sa Vladom Srbije i organizacijom ENECA – kaže Dušan Vasiljević, direktor Odeljenja za preduzetništvo i investicije u NALED-u.\nPrvi godišnji konkurs za dodelu milion dolara bespovratne pomoći, u okviru programa StarTech, bio je otvoren do 4. juna ove godine. Kako ovaj projekat može pomoći razvoju domaće privrede?\nInovativni preduzetnici i preduzeća su najperspektivniji deo savremene privrede od kog se očekuje da bude nosilac privrednog rasta, i to već sutra, a ne za 10 ili dvadeset godina. Kompaniji Prada je trebalo 98 godina da dođe do vrednosti od milijardu dolara, kompaniji Harli Dejvidson 86 godina; s druge strane, Yahoo je to uspeo za tri godine, a YouTube za godinu dana. Naša radna hipoteza mora biti da su kompanije koje će 2023. godine vredeti milijardu dolara danas među nama, u fakultetskim aulama, u naučno-tehnološkim parkovima, start-up centrima i u garažama, da se bore da plate račune i da izbace prvi proizvod na tržište pre nego što 3F (family, friends and fools) dignu ruke od daljeg finansiranja. Naš projekat može da bude taj „peti element“, neophodni sastojak koji će omogućiti da neki budući Instagram uspe da preskoči inače nepremostivu prepreku – razvije prototip, izađe na tržište, zaštiti patent ili plasira proizvod u inostranstvu.\nOno što najčešće nedostaje jesu finansijska i mentorska podrška za realizaciju visokotehnoloških projekata. Cilj StarTech programa je da pruži pomoć privrednicima koji svoju budućnost vide u razvijanju i primeni tehnologija budućnosti, da ih ohrabri i podrži da se što odlučnije upuste u digitalnu transformaciju‚ budu konkurentniji na tržištu i kreiraju kvalitetna radna mesta. Pored bespovratnih finansijskih sredstava, pomoći ćemo im i sa do 3.000 sati mentorske podrške. Verujemo da Srbija može da postane poželjna destinacija za visokotehnološke kompanije, da se u velikoj meri preokrene trend odlaska najboljih stručnjaka. U suštini, pomažemo onima koji imaju potencijal da pomognu celom društvu.\nKako biste ocenili inovativnost ideja koje su pristigle u okviru prvog godišnjeg konkursa?\nOno što veoma ohrabruje jeste to što su se naši inovatori posvetili rešavanju nekih od najvažnijih društvenih izazova, kao što su unapređenje proizvodnje hrane, zdravlje, obezbeđivanje energije, zaštita životne sredine i zanimljivo je da su takve ideje najviše potekle od mladih u start-up timovima koji, verovatno vođeni entuzijazmom, žele odmah da naprave najveće iskorake u inovacijama. Oni iskusniji, u sektoru malih i srednjih preduzeća, svoje ideje su pre svega fokusirali na razvoj već osmišljenih proizvoda koje žele da unaprede, postignu veću prodaju i profitabilnost i osvoje nova tržišta.\nVeoma pozitivna stvar je i što je gotovo trećina aplikacija stigla od start-up timova, što je pokazatelj da ima puno novih ideja koje čekaju svoju šansu; ono što je takođe interesantno jeste da bi dve trećine mladih inovatora da svojim inovacijama osvoje međunarodno tržište.\nOčekivano je najviše ideja stiglo iz IT industrije i u fokusu imaju razvoj različitih aplikacija i informacionih sistema, kao i upotrebu veštačke inteligencije, ali i izradu video igara. Tu je i značajan broj prijava iz domena poljoprivrede i građevinske industrije, a među zastupljenima su i energetika, finansijski sektor, hemijska industrija, turizam i ugostiteljstvo i dr.\nDobitnici bespovratnih finansijskih sredstava biće poznati u septembru. Koji će biti iznosi grantova i ključni kriterijumi prema kojima će biti rangirani kandidati?\nOvo je prvi od tri javna poziva, u kojima će za tri godine sredstva dobiti oko 100 start-up timova i mikro, malih i srednjih preduzeća i preduzetnika. Ove godine dodelićemo oko 30 grantova u rasponu od 15.000 do 100.000 dolara, ukupne vrednosti oko milion dolara. Podelili smo ih u tri partije. Za prvi tzv. LOT mogli su da konkurišu početnici u biznisu osnovani ne pre 2019. i oni će moći da dobiju od 15.000 do 25.000 dolara za razvoj inovativne ideje. Najviše grantova ćemo dodeliti upravo u ovoj partiji. Preduzeća osnovana zaključno sa 2018. mogla su da konkurišu za grantove od 25.000 do 50.000 dolara, za projekte digitalne transformacije ili razvoj inovacija. Oni koji su uz to planirali otvaranje novih radnih mesta i izvoz, mogli su da konkurišu za najveći iznos granta, od 50.000 do 100.000 dolara, u okviru LOT-a 3. Da bismo videli koliko veruju u svoju ideju, predvideli smo i da kandidati obezbede sopstveno učešće u finansiranju projekata, od 10, 20 odnosno 30% vrednosti granta, u zavisnosti za koju partiju su konkurisali. Takođe, uslov za sve firme je da su u potpunosti privatne i većinski u domaćem vlasništvu.\nU većini prijava, inovatori su naveli da su im sredstva potrebna pre svega za ljudske resurse, nabavku savremene opreme i dalja istraživanja i razvoj softvera. Pri ocenjivanju najboljih projekata gledaćemo, između ostalog, da li inovacija poseduje lokalni ili globalni potencijal, da li doprinosi otvaranju novih radnih mesta i izlasku na strana tržišta i dr. Pored toga, posebno će se vrednovati ako predloženi projekti, pored tržišnog potencijala, donose i neke dodatne društvene koristi, kao što su proizvodi od značaja za lica sa posebnim potrebama, unapređenja stanja životne sredine i sl.\nSrbija je u grupi umerenih inovatora, zajedno sa Hrvatskom, Mađarskom i Slovenijom. Kako unaprediti sistem podrške institucija i pravni okvir za razvoj inovacija i kako motivisati privrednike da inovacije prihvate kao način razmišljanja u poslovanju?\nSrbija može da se pohvali boljim statusom na polju inovacija u odnosu na većinu ekonomija sa sličnim bruto domaćim proizvodom. Na Globalnom indeksu inovacija (GII), zauzeli smo prošle godine 53. poziciju od 131 zemlje. Volimo često da se pohvalimo kako imamo domaće pameti i snalažljivosti napretek, pa ne čudi podatak da na listi GII najbolje stojimo u oblasti znanja i tehnologija. Međutim, u evropskim okvirima se nalazimo među pet najslabije plasiranih, a najviše zaostajemo u oblasti „sofisticiranosti tržišta”, odnosno u podršci razvoju inovacija. U tom smislu je izuzetno važno unaprediti regulatorni okvir, kako bi se stvorilo podsticajno okruženje u kome inovacije mogu da zažive.\nUpravo na ovom polju želimo da podržimo snažniji dijalog javnog i privatnog sektora, da bismo postigli sinergiju svih ključnih činilaca u cilju napretka inovacija u Srbiji. Laboratorija javnih politika, koja je pokrenuta u okviru projekta i osmišljena kao centar izvrsnosti, predstavlja jednu od glavnih karika StarTech projekta i uveliko radi na pripremi sveobuhvatne analize regulatornog okvira za poslovanje inovativnih kompanija, koja će biti osnova za predlaganje unapređenja i reformi u ovoj oblasti.\nKako motivisati privrednike da inovacije prihvate kao način razmišljanja u poslovanju?\nU savremenim uslovima privređivanja, inovativnost je jedan od najznačajnijih faktora rasta i razvoja preduzeća. Još važnije, sposobnost da se stalno inoviraju proizvodi i poslovni procesi je danas sve češće uslov opstanka na tržištu. Sva naša istraživanja ukazuju da je kod nas veza između privrede i akademije, odnosno univerziteta i istraživačkih centara, izuzetno slaba, a baš ta veza treba da generiše inovativnost i kvalitetna radna mesta u firmama koje kreiraju visoku dodatu vrednost. Dobri primeri i uspešne priče su ono što takođe može da usmeri i motiviše privrednike. Zato je važan deo programa promocija inovacija i inovatora. Videćemo da su šampioni inovacija tu oko nas, to su naše komšije i prijatelji, ljudi koji su na vreme shvatili ogroman potencijal koji donose digitalne tehnologije. Projektom StarTech predviđene su tri promotivne kampanje kojima želimo da javnosti ukažemo na značaj inovacija za razvoj društva i predstavimo najuspešnije inovatore u Srbiji. Najperspektivnije projekte i kompanije ćemo promovisati i u lokalnim zajednicama i na nacionalnom planu, kao i na relevantnim međunarodnim investicionim konferencijama.\nKoje su još aktivnosti planirane u okviru projekta do kraja ove godine?\nTokom jula selektovaćemo uži krug aplikanata na konkursu i potom u septembru proglasiti dobitnike grantova, kada će i šira javnost dobiti priliku da se upozna s njima. Paralelno sa tim, radimo na pomenutoj analizi regulatornog okvira koju ćemo predstaviti tokom leta, zajedno sa rezultatima prvog istraživanja stavova građana i privrede o inovacijama.\nSa proglašenjem dobitnika grantova na jesen startuje i prva kampanja – Srbija inovira, sa ciljem da građanima i privredi predstavimo značaj inovativnih preduzeća i njihov potencijal. Kraj godine obeležiće objavljivanje prve Sive knjige za inovativnu privredu, koja će na osnovu analize regulatornog okvira i drugih predloga koja prikupimo, ponuditi preporuke za stvaranje uslova za brži rast sektora inovacija.\nNa kraju bih ohrabrio naše privrednike koji su propustili priliku da se prijave za prvi krug grantova, ili ne budu uspešni u ovom krugu, da prate aktivnosti projekta i budu spremni da se prijave već u martu sledeće godine, kada očekujemo da bude objavljen sledeći poziv ukupne vrednosti koja neće biti manja od milion dolara.


Vlada zabranila poskupljenje šećera, brašna, ulja, mleka i svinjskog mesa - Politički.rs\nNova.rs, Foto: Pixabay/ ElasticComputeFarm\nKako se navodi u saopštenju, ograničenje cena utvrđeno je kako bi se otklonile štetne posledice i sprečili poremećaji na tržištu i neće se odnositi na snižene cene (rasprodaje, sezonska sniženja ili akcijske prodaje) ukoliko su bila na snazi 15. novembra 2021. godine, već na redovne, odnosno cene pre sniženja. Odlukom, koja će biti primenjivana u trajanju od 60 dana, predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci, a za kršenje navedenih odredaba, predviđene su i novčane kazne u iznosu od 100.000 do 2.000.000 dinara, kao i zabrana vršenja delatnosti u trajanju od šest meseci do jedne godine.\n„Imajući u vidu drastično poskupljenje na berzama električne energije u poslednjih nekoliko meseci, Vlada Srbije donela je Zaključak o ceni električne energije za rezervno snabdevanje električnom energijom krajnjih\nkupaca koji nemaju pravo na garantovano snabdevanje nakon 1. decembra 2021. godine. Ovim aktom utvrđuje se cena električne energije za preduzeća koja bi zaključila ugovore o rezervnom snabdevanju, a koja bi omogućila njihovo dalje poslovanje i stvaranje klime za očuvanje povoljnog privrednog ambijenta u Republici Srbiji. Utvrđena cena električne energije biće primenjivana do stabilizovanja situacije na referentnoj berzi“.\nU cilju sprečavanja posledica koje koje bi uvećana cena električne energije imala na ukupno tržište u Republici Srbiji, Vlada Srbije donela je Zaključak o regulisanju međusobnih prava i obaveza između javnog preduzeća “Elektroprivreda Srbije“ Beograd i kupaca električne energije na komercijalnom tržištu, kojim se svim kupcima kojima ističe ugovor 30. novembra 2021. godine omogućava produženje važenja tog ugovora do 31. decembra 2021. godine. Na ovaj način oni bi zadržali ugovorne uslove koje su imali do sada, u prvom redu cenu električne energije, u periodu od dodatnih 30 dana.\nTagged: MESO, POSKUPLJENJE, ŠEĆER